Nikhat cu Nelson Mandela rawl dawr ah a congtu pawl he an thu. – Hakha Cherry\nNikhat cu Nelson Mandela rawl dawr ah a congtu pawl he an thu.\nNikhat cu Nelson Mandela rawl dawr ah a congtu pawl he an thu. Mah lio ah khat lei kam cabuai ah pakhat pa cu a mah te lawngin rawl a cahmi cu a hngak ve ko. Nelson Mandela nih cun a congtu pawl cu a mah te lawngin rawl a cahmi ei dingin a hngaktu pa cu an mah he cabuai khat ah ei ti dingin va sawm dingin a fial hna.\nMah pa zong nih cabuai pakhat ah ei ti dingin a lungtling ve i cabuai pakhat ahcun an thu ti hna. Mah pa cu bia ka khat hmanh chim loin rawl einak cabuai pakhat ahcun a thu ve ko, rawl cu a ei, rawl a ei pah ah a kut a thir tuk ning ti awk tha loin a um. Rawl a ei dih bak in a chuah tak hna.\nNelson Mandela a congtu pawl nihcun a dam lo caah a kut a thir tuk kha asi lai tiin an ruah diam. Nain Nelson Mandela nihcun a thei tukmi pa a rak si. Mah pa cu midang a rak si lo. A rak simi cu Nelson Mandela thong a rak tlak lio ah a rak hrem taktak tu pa a rak si.\nHi rawl an rak ei lio caan ahcun Nelson Mandela cu ram uktu President a tuan cang. Nelson Mandela nih cabuai pakhat ah rawl ei ti dingin a congtu pawl nih mah pa an rak sawm lio ah “ Thong a rak tlak lio ka hremnak cungah lehrul a ka cham lai , fak taktak in a ka hrem ve cang lai hi te aw “ tiin a rak ruah. President a tuanmi nih a tuah duh ahcun a tuah khawh tukmi asi, nain Nelson Mandela nih a tuah lo. Nelson Mandela nunnak ah mah pa nih a rak hrem ning le a cungah a tuahtonak chiakha pawl cungah lehrul cham than duhnak pakhat hmanh a um lo.\nNelson Mandela nih a chimmi cu “ Ahohmanh minung hi mi huat thiam cia in kan chuah lo, huatnak hi kan cawn chom mi tu a si , huatnak kan cawn thiam ahcun dawtnak zong cawn piak khawh kan si ko” tiin a chim.\nMi huat te hna , miphun thleidan te hna, biaknak dan rem lo te hna hi kan rak i chuahpimi cu an si hrim lo, nain kan icawn chom mi tu an rak si hna.\nNelson Mandela bantukin mi ngaithiam khawh nak nun ngeih ahcun kan nunnak ah kan mitku a thaw deuh lai, kan inuam deuh hrim lai, cun kan ngan zong a dam deuh hrim ko lai. Kan mah pumpak ca lawng thathnemnak siloin kan kiangkam le kan vawlei zong um a nuam deuh hrim ko lai.Credit-Salai Z T Lian\nDonald Trump tha petu pawl nih buaibainak an tuah i US Capitol chung tiang an luh hnawh, minung Pakhat a nunnak a liam.\nMexico ramri ah vampang dirh ahcun a cawngtu um hau loin phungninglo a lutmi an reh lai tiah Pu T nih a rak aupi.


Russia nih Ukraine a tuk mi nih thawngpang dang dang a vun chuahpi lengmang cang, China nih Russia a support tuk ruangah G-7 pawl nih China cu Russia support tuk ti hla tiin ca an kuat. Natein Beijing nih cun China nih kan policy he pehtlaih mi kongah kan mah nih kan nih tawlrel te ko lai, G-7 pawl chim ding mi nan ngei lo tiin a let hna, Group of Seven nih hin ramdang kongah i thlak lo in, an mah le ram caah\nheh tiah tuan ko hna seh. Ramdang kongah i thlak ti hla seh, daihtein um ko seh, China nih kan\ntuah mi kongah zeihman chim ding mi nan ngei lo tiin China nih Group Seven pawl hna cu a sik hna\nPress conference Monday ah Chinese Foreign Ministry spox Zhao Lijian nih a chim mi cu, “Group of Seven ram pawl nih hin, Vawleicung hi thancho chin lengmang hna seh, remnak le daihnak um seh ti an duh tak tak a si ahcun, Ram kong ah i thlak lo tein, double/multiple standards hmang hmang in zeihman an tuah a hauh lo. Ramdang thil tuah mi kongah i thlak i, Raltuknak lawng le vanlawng kuat lengmang hi\nngawl hna seh” tiin Group Seven pawl a phomh hna. Mah bantukin China nih a chim duh hnawh chan\nbik mi cu US hi a si, US thil tuah ning lawngte a chim caah US nih zeitin dah China hi a let lai tiah zoh a si. Cre-RTK\nKawlram thawngpang…..“SAC nih Chin ramkulh, Matupi ah 2022-2023 cacawn kum sianginn hun a timh. Grade 5 le Grade 8 cawn ning thar chimh cawnpiaknak training an kai,” tiah CDM tuahmi siangcachim(sayamah) pakhat nih a chim. Cawn ning thar chimh cawnpiaknak cu Matupi peng Head of Education Ṭin Luai inn ah an tuah i an dih cang, tiah theih a si.\nTualchung mi nih an chim ning ah, “Head of Education(ပညာရေးမှူး) zung hlun ah bomb a puah\ncaah Ṭin Luai cu zung a kai ngam ti lo. A herh mi zung rian kong cu a inn ah a tawlrel,” tiah an chim\nCheukhat cu a ruang tampi ruang ah CDM tuah an ngol i zung rian an lut ṭhan hna. Cu kong he pehtlai in CDM sayamah pakhat nih, “Mah le lung i thlen ning cio a si ko. Kannih zong kan har tuk ko, aho hmanh tangka tampi ngeih in CDM tuah mi kan um lo. Kan zeizong vialte kaltak in CDM kan tuah. CDM a tuah ko nain zung rian a lut ṭhan mi hna kong ah zeihmanh chim ding a um lo,” tiah a chim.\nMatupi ah sianginn hun ṭhan an timh ko nain Matupi peng khuate hna cu CDF nih\nan uk caah SAC ralkap nih sianginn hun an i tim lo, tiah theih a si.\n==Magwe ramṭhen, Myaing peng Ywalay khua mi cu May 13 in 15 tiang ah SAC ralkap nih 60 hrawng an tlaih hna, tiah theih a si. Tlaih a tong mi hna hi May 13 in 16 tiang ah Wyashi Letyama, Phiahti le Taungkaing khua mi hna an si, tiah theih a si. May 13 le 14 ah Letyatma khua mi 23, Taungkaing khua mi 7, Phiahti khua mi 8 tlaih an tong i,\nMay 15 ah Letyatma khua mi 10, Taungkaing khua mi 7 le Pitauhkan khua mi 6 an tlaih ṭhan hna.\nAn tlaih mi hna chung ah kumtling lo le nu zong an i tel, tiah tualchung mi nih an chim. Tarpa pakhat nih, “Tlaih a tong mi hna cu an meithal, zen-kuan pawl le thil an fir mi an putter hna. Kum tlinglo ngakchia pa zong bag nganpi an beiter. Pitauhkan khua tlaih a tong mi hna lakah kum 13 hrawng Htun Htun Win, kum 17 hrawng Kyaw Zin Aung, kum 38 hrawng Aung Kyi Shwe le kum 55 hrawng Htey Win le a fapa hna cu May 16 tiang ah an thlah rih hna lo,” tiah a chim. “SAC ralkap nih Letyatma khua telh in pawngkam khua 5 ah rallam an sial caah khua mi cu an zaam dih, eidin le ngandamnak lei zohkhenh kan herh tuk,” tiah tualchung mi hna nih an chim. Cre-TCP


NLD caah Ni a tla deng cang maw ti kha ka hmuh khoh tawk in van chim ve ka duh — Salai Ephraim Thawngpang\nNLD caah Ni a tla deng cang maw ti kha ka hmuh khoh tawk in van chim ve ka duh\nNLD NITLA CAAN A PHAN DENG MAW?Mirum le Mi lianngan kan ti mi hna zong mit tthep ah mi sifak an si khoh bangin Mi sifak santlailo kan timi hna zong thaizing ahcun mi lianngan ah an chuak kho ti cu el awk tha lomi vulei cung kalning a si. Ni hin ah Cakei bantuk i kan uar mi NLD party lian nganpi zong hi hmailei ahcun circiik bantuk ah a chuak kho ve bak ko. Kawlram party tampi lak ah zei party dah a hram a fekfuan ti hi ka tuak tawn. Kan uar bak lomi USDP hmanh hi NLD party nak in an hram a thuk a fekfuan deuh tiin ka hmuh. Chim ko ahcun Chin Party CNLD hmanh hi long term ca ahcun NLD nak in a hram a fekfuan deuh lai tiah ka zumh. NLD caah Ni a tla deng cang maw ti kha ka hmuh khoh tawk in van chim ve ka duh. (Atawi nak in)\n1. NLD cu Minung Pakhat cungah aa hngat bak mi party a si.A ngaingai ti ko ahcun NLD cu Aung San Suu Kyi pakhat kan zumh i kan i bochan tuk ruangah NLD ah kan dirpi viar khi asi ko. Pi Suu Kyi hi 1988 hlan ahcun ramkhel kongah kan rak thei bal lo. Mipi nih kan uar khunnak zong hi Apa Aung San thawngin asi ti ning law nan ell kho lai lo. Kan Pi hi a tu kum (74) asi cang i a ngan dam ahcun 2025 (kum 80) tiang cu ramkhel a ttuan kho men. Kum 80 leng minung cu hopauh tar-aa lei panh asi ko caah anih zong cu san atlai ti lai lo. Cu hlan zong hmanh ah minung asi ve bantuk in a thi kho mi zong asi. Kan Pi Suu hi hei um ti hlah sehlaw NLD hi 75% cu mipi uarnak a zawr hrimhrim lai tiah ka ruah. 2025 hnu NLD lam hei cuanh ahcun Ni a tla deng cang ko tiah hmuh khoh asi.\n2. Pi Suu Kyi Bantuk hruaitu Upa ttha NLD ah an um ti loh.Kawlram huap ramkhel ahcun Aung San Suu Kyi pin ah Mipi nih kan duhmi le kan Uar cemmi cu 88 Generation Upa Min Ko Naing le Ko Ko Kyi ansi. Ko Ko Kyi hna cu a khua South Okkalapa ah NLD Candidate in election thim dingin a sawk nain NLD Baho nih an duh lo. A lung rak fak ngai. Cun NLD chungum mifim mithiam hna cu party in an chuah hna mi hna an um bantuk an mah tein a chuak mi zong an tam tuk cang. 2015 Acozah an ser lio ah zei huaha asi lomi USDP party zongah mee a sungmi Thura Shwe Man, U Aung Ko le U Zaw Htay te pawl cu NLD acozah ah an sawm hna i rian sang pipi an pek hna. Mipi nih an ruah mi cu NLD nih hin Mifim le mithiam an hnawn ko hna lo hlah maw tiah an ruah cio. Ka chim duhmi cu NLD party ah Aung San Suu Kyi chawng khotu ding hruaitu Upa an um lo caah NLD caah Ni A tla Deng Cang tiah ruah khoh asi.\n3. Miphun Dawtnak Pupa thinlung (Patriotic spirit) nih Tlangcungmi ram ah NLD thazaang a der ter; Kawlram cu Miphun 135 kan um ti asi (dialect or hills tracts) deuh maw asi ka fiang lo. 2015 hnu ko ah hin Pupa kokek lungthin cu tlangcungmi sin ah a karh tuk. Ka hmuh tawk ah, Tlangcungmi Karen, Shan, Kachin, Kaya,Mon, Rakhine ram ahcun an mah Kokek Party kha an dirkamh viar cang hna. Chinram tu ahcun tuak cio ve ko uh..A zei a vasi hmanh ah NLD zong Tlangcung ram ahcun khua hlan bantuk asi ti lai lo.Tlangcungmi Pupa Kokek thinlung ruangah NLD cu a caah Ni a tla deng cang ti khoh asi ko lo maw.\n4.MABATA kan ti mi Kawl phunttanh phu ruangah NLD cu a thazaang a der taktak; Khua hlan NLD a dir kamhtu 30% hrawng cu MABATA phungki ruangah NLD in an i let cang. Mah hi NLD ca zongah thin phang ngaingai asi. Mabata phu a um hi NLD caah Ni a tla deng cang ko lo maw tiah ruah awk a um..\n(NOTE. Kau deuh in Part 2 ah ka peh tthan te lai)\nBiahlei ah.CNLD hi minung pakhat maw pahnih ah aa hngat mi Party asi lo. Khua hlan ahcun CPP cu No Than Kap party kan ti, Pu Zo Zam party kan ti, Pu Ngaisak party tiah khawh tawn a rak si.CNLD cu No Than Kap Party asi lo, Zo Zam party zong asi lo. Chinmi kan party asi. CNLD cu CNLD Chin Party asi peng ko lai. Minung Hruaitu Upa ah aa hngatmi party asi lo. Pupa kokek thin lung (Patriotism) in aa sem mi asi caah a hram a fek a hmun peng lai.\n(A cunglei catial hi keimah pumpak hmuhmi le ruahnak asi)\nThe philosophy of JACOB R THANG\nTagged NLD caah Ni a tla deng cang maw ti kha ka hmuh khoh tawk in van chim ve ka duh\nChinram Le Chin Party Zungzal A Thawnnak Ding Caahhin NLD Nihhin An Tlaihthan Zong Tha Ko Rua Tiah Ka Ruah Cang. →\n← Russia Nih American Sual A Phawt Ning Cu Dah Ngai Aa Letling Ngai Mi A Lo Na In


Breaking News: Kawlpa Nih Bike In Lainu Pi Bawi Nei A Pah I A Nunnak A Liam – Chin World News Evening\nBreaking News: Kawlpa Nih Bike In Lainu Pi Bawi Nei A Pah I A Nunnak A Liam\nKalaymyo, Aungwya (Aungzua) khuachuah ah a cangmi thil a si i meh hang a zuarmi Kawlpa nih Bike in Pi Bawi Nei kum 70 mi a pah i a nunnak a liam tiah theih a si. Hi konghe pehtlaiin Salai Kamte nih a chimmi cu” Bike in meh hang a zuarmi kawlpa nih Pi Bawi Nei cu a pah. Aungwya khua chuah, Phulmawi kalnak lampi ah a si. A pahtu pa nih bawmhnak a ka hal i ka phurhpiak. Aungwya in Tahan lei tlikpi dingin kan i timlamh cuahmah lioah a kan thih taak tiah” tiah a chim.\nSalai Kamte nih a chimmi rihmi cu ” Pi Bawi Nei kan buaipi cuahmah lioah a pahtu Kawlpa cu a zam/tlau diam. Thinzung khuami, Nansawngpuh ah nupi ngeimi a si tiah theih a si. Tu ah palik zong an rak phan cang tiah” Pi Bawi Nei a pahtu kawlpa a tlaunak kong cu a chim.\nA donghnak a chim rihmi cu ” Bike in Pi Bawi Nei pahtu cu a rak kir tthan i a konglam zong an ceihpiak cang. Ngaihchiatnak a tongmi chungkhar hna nih Ting 5 in an ngaihthiam i a kawlpa cu a lunglawm tuk hringhran i Vok pakhat thah a timhpiak tiah Khuabawi leiin thawng kan theih tiah” a chim.\nA Poi Taktak: Wuhan Khuapi Ah Chinmi Minung 7 An I Taap An Tlung Kho Ti Lo


A HRAMTHOK IN A DONGH TIANG BAK FIANG HLANG TEIN A CHIM KO – The Chinlung Post\nRev Franklin Graham nih Donald Trump kong a chimmi cu uar a um ko. Atimi cu kum 2016 ah khan Donald Trump nih Obama cozah nih ngiathlainak an ka tuah tiah arak chim cang. Culio ahcun Media hna nih Trump cu alungput hmanlo tiah an rak ti. Cun Obama cozh le ami hna nih Donald Trump cu lih a chim an ti pinah President attuan dingah a fit lo tiah an rak ti. Asinain a hnu ahcun Donald Trump an rak ngiatthlainak avun lang tthan ko.\nCu hnu zongah kumpi kum hnih chung cu Donald Trump le Russia rian an ttuantti tiah dottletnak an tuah tthan. Donald Trump nih Russia he pehtlaihnak kan ngei lo tiah arak ti nain Media le Democrats hna nih Trump le Russia hi pehtlaihnak an ngei ko tiah an phozar lengmang tthiamtthiam. Cuticun Robert Mueller hruainak in investigation an tuah tthan tikah Trump sualnak pakhat hmanh an hmu lo.\nCulawng siloin Trump cu phone call ruangah impeached tuah dingin an timhlamh tthan hoi. Donald Trump cu aliamcia kum 2016 thimnak hlan in tuchun nitiang alamkip lih le hrawkhrawl in sual an puh lengmang. Tutan thimnak tuah dih hnu ah ningcang loin vote akal i, ka vote an fir tiah atimi zong hi keimah nih ka zumh ko.\nAbiachim mi arak hman peng cang timi record a um ko cang tiah a chim.Adonghnak ah a chimmi cu Donald Trump caah siseh Joe Biden caah siseh kan ram caah thlacamnak ngei cio uh tiah a chim. Tulio caan harsa chungin an luat khawhnak ding le Pathian duhning atlamtlin khawhnak dingah thlacamnak ngei cio hna usih tiah achim.


2021 Corona virus ruangah lockdown a si bantuk in 2022 hi Omicron virus ruangah lockdown dih a si than la maw? a si sual than sual la ti bisiness sangsang an thin a phang.. – Onlinenungak\nOmicron virus ruang ahhin vawlei pi abaui i mipi an thin an phan i 2022 zong 2021 bantukin lockdonn a si ko la ti ah ruahnak an neih dih cio hna a ruang cu hi Omicron virus thar hih naite NOVEMBER thla 27 ah South Afarican ah an hmuh chuah mi asi.sihmanhsellaw a tu ahhin ram 57 ah an hmuh i an karh manh ti ah WHO nih an chim than.\nWHO nih ann chim mi cu janaury 1,2022 in hi zawt hnak 120 percent ah 50 percent poh hi Europeon ram kip ah a karh la ti a si,cun March 1,22,in 30 percent in a tum lai than ti a si.hi zawtnak thar hih corona virus hnak in a rian tuan ning tih a nung deuh caah minung hih tam tuk kan thi la ti zong an chim chap mi a si.\nvawlei pi hih 2021 corona virus a karh ii lockdown a si bantuk in tu kum 2022 hi teh lockdown tuah a si lai maw ti mi ah an buai bisiness sangsang an lung re a thei nain WHO nih a tu ah an hmuh kho rih lo a sii vaccine i ven nak ding ,sii lei zong in study an tuah cuahmah lio a si.\na karh nak hnga lo ti ah hlathlainak zong an nei cu tiin an bia an dong ter i a tu ahcun thin lawng a phang ko, hi Omicron virus zawtnak ruangah 2022 hi lockdown than khawh a si. fiang deuh thanh khawh kan van i zuam than lai.


VIDEO, KHUARUAHHAR IN REVIVAL A CHUAK, AN CHIMMI AI DANG DIH – The Chinlung Post\nVIDEO, KHUARUAHHAR IN REVIVAL A CHUAK, AN CHIMMI AI DANG DIH\nTutan thil a cangmi cu khuaruahhar ngaingai a si ko. Hihi Pathian rianttuannak taktak maw asi hnga? a siloah Sehtan rianttuannak dah asi hnga timi kongah bia relnak tete zong a chuak. Video a zohmi zong tampi kan um cio lai dah. An ttul i, an laam hna, tthenkhat le bang cu a khurh in an khurh rih. Cun faifit a tummi zong an um rih.\nHlaki an i sakpah i, video kan hmuh bangin khin valei ah an bawk i, Amen tiah an au hna. Hi bantuk thil acangmi hi kan ramchung ah a um pah lengmang ttheu. Tthenkhat cu Pathian rianttuannak taktak cu asi lai lo an ti, tthenkhat Pathian rianttuannak bak asi tiah a cohlang mi le a zummi tampi an um ve hna. Hi video konghe pehtlaiin comment an tuahmi cu atanglei bangin a si.\nKeimah pumpak ruahnak ahcun Thlarau rianttuannak asi lai ti zong in ka zum lo i, Satan rianttuannak asi lai ti zongin ka zum hlei fawn lo. An mah minung phuahcop mi a si deuh tihi ka ruah tiah minung pakhat nih alanghter. Cun pakhat nih ati vemi cu Bible ah a ummi SAMUEL 19:20-24 nak ah a ummi kha kan ram ah a hung cang ve cang, lunglawm in Laam in thangthat usih tiah alanghter.\nCun pakhat nih ati tthan mi cu Minung nih theih ballo mi thiang thlarau cu vim kho a si lo e, Jesuh nih Jerusalem hmun lawng siloin Bawipa thangthatnak hmun cu a tu ah zong aphan ati bantuk in a si. Penticos Ni zongah Thlarau a cotu pawl cu mihrut an rak ti hna, Tutan zongah Pathian an thangthatmi hi soisel hna hlah law nanmah tu kha Ti le Thlarau in hrin nan si cang maw tiah achim.\nBible leng biaknak cu Satan hlennak asi. Biakam hlun chan ah an Laam nan ti lai, Biakham thar ah Penticos Ni in Lamkaltu cauk chungah an lammi kan hmu lo cun Lamzong ah mah bantuk lam cu hruh lam asi tiah minung pakhat nih comment atuah tthan. Acung chim bangin hi bantuk kongah ruahnak le hmuh ning aidan lengmang. Video zoh a duhmi nih hika hi voikhat in hmehpiak law zohkhawh asi\nNLD LE USDP CU KALTAAK AN HAU CANG: SIZUNG RIANTTUANTU LE DR HNA NIH


India Actor Sushant Singh hi, thah a si ko tiah an ti!!? – Chin 11 News\nIndia Actor Sushant Singh hi, thah a si ko tiah an ti!!?\nActor Sushant Singh kha mah le mah i thah ( suicide) si loin mi thah a si ko. media tampi nih an langter ning ah cun lungretheih nak ngeih ruangah a awk tiah an chim. mi thenkhat ve nih cun mi i thah a si ko tiah an ti ve.\nA sinain thah a si nak a ruang an langhter mi ah, A um nak inn Apartment duplicate tawh a tlau. Cun a thih hlan deuh ah juce a ding ta, a awk nak ahrawn ah asi lo ningin hri an hmuh. Mah te i awk he cun a lo hrimhrim lo anti, a mit le a lei alangh ning in mah le mah awk an puh i cucu a dik mi a si lo. A awk hlan nili ah khan a nungak nu nih a inn in a chuak tak tiah theih asi. A hngawng kha mi nih rek hna seh law a thih hnuah thlai hna sehlaw cucu a dawh tiah an chim, cun mahte i awk a si ah cun thutdenh sang mi cung i kai i va i thlai ding khi a si nain, a awk nak room ah hin thudeng sang mi hrim an hmu lo. cu pinah Doctor nih a pum chungah si kan hmuh tiah a chim i, hi thih nak hi fimkhur tein khuakhan cia mi a si ko tihi afiang mi si.A\nA hnubik film a chuak lio ah mah le mah i thah a that lonak kong le a hreh lo nak kong a chim. Hi a thih hlan deuh ah hin a hawi le he party nak an nei i, caan tlawmpal ah cun a inn ah a thi cia in an hmuh.


2020 Myanmar Ram Pumpi Thimnak Ah Special Security Palek Minung 40000 Hman An Si Lai – Chin 11 News\n2020 Myanmar Ram Pumpi Thimnak Ah Special Security Palek Minung 40000 Hman An Si Lai\nAralai mi November 8 ah tuah ding mi Myanmar ram pumpi thimnak ah Special Security police thazaang 40000 leng hman a si lai tiah Myanmar Election Commission i tuanvo ngeitu pakhat nih a chim.\nAluan cia 2015 kum thimnak zong ah khan Special Security hi a hlei bak in rak thim mi hna an um ve bantuk in tukum zong ah minung 40000 nak tam hmanh a special bak in thim kan timh hna hi a si tiah nihin Nay Pyi Daw ah meeting an tuah mi ah cun biachah nak an rak tuah mi cu tuanvo ngei pakhat nih DVB thawngzamh sinah a chim.\nMyanmar Election Commission chungtel pakhat a si i chimnak nawl ngeitu zong a si mi U Myint Nain nih a chim mi cu “aralai mi November 8 i ram pumpi thimnak hi tlamtling tein a lim khawh nak hnga Special Security caah minung 40000 thim an si lai i special training zong pek than an si lai” tiah a chim hi a si.\nCun pulrai zawtnak kong ah mipi vote thla tu hna nih hnangam lungdai tein vote an thlak khawh nak hnga ding ah timhlamh nak tha tein kan ngei lai tiah zong ngandamnak lei lutlai hna nih an chim ve.\nRam pumpi thimnak ni caah budged hi Ks 50 billion an thlak i cu chung ah cun special security pawl training pek hna nak ding zong a tel chih. Kawl ram chung ah vote a pe kho ding mi hna hi 37 million hrawng an si hna i vote thlak nak zung hi 40000 hun a si lai tiah an langhter.


Hakha Kan Zamtak Lai Lo - THE CHIN EXPRESS\nKan Chinram cu Pathian pekmi ram a si. Hakha cu Ciin Rungtlang tangah Bawipa nih a ven i thlua a chuahmi kan khualipi dawh a si. Kan Chinram kip in inntung kan dirh i dawtnak he khua kan saknak ṭinak khua a si.\nZei bantuk thil hmanh tlung ai kun, zamtak dingah Bawipa nih a kan pekmi khua a si lo. Himnak le dornak caah Bawipa nih a venmi le thlua a chuahmi khua a si.\nCucaah HAKHA khuasa mi nih:\n1. Hakha cu zamtak ding siloin dornak le himnak caah hlumh hna u si.\n2. Dornak le himnak a herhmi hna caah dornak hmun ah hmang hna u si.\n3. Kan ral ṭihmi siloin kan ral nih ṭihmi kan si a herh.\n6. Kan dihlak in kan ralkap hna (CDF le CNA) hna dirkamhnak caah dalan ṭuan dih hna usihlaw kan ral cu kan tei hrimhrim ko lai.\n7. Pingpang i kan thih sual hmanh ah kan inn le kan lo, kan khua le kan ram ah man ngei in thi ko hna u si.\n9. Cu caah himnak le dornak duh ah a rak kan panhmi paoh cu dawtnak he ṭha tein kan nun hrawmh khawh i zuam hna usihlaw Pathian thluachuah i ham hna u si.\nKa nolh ṭhan lai. Hakha kan zamtak lai lo! Rak SHARE ve hrimhrim\nRef: CDF-Hakha Supporting Committee of North America


Police Nih Floyd Kha An Va Kawl I An Thahmi A Si Lo – Chin 11 News\nPolice Nih Floyd Kha An Va Kawl I An Thahmi A Si Lo\n“BlackLiveMatter” lawng biapi ah an chiah i “AllliveMatter” kong an ruat ve lo ahcun a dik ti lo.\nChicago ahkhin Kum khat chung “Police loin um hnik usih, ti hna sehlaw, aho hmanh khua an sa ngam lai lo. An zam viar lai.\nZeiruang ahdah Mirang, Asia, le miphun nakin Minak le Police hi an itong deuh? Minak hi an milu tuak in misual an tam tuk caah a si. Police nih “Minak” paoh an Kawl i an ral hna lo. Complaint le report a um paoh ah tam deuh cu minak deuh Peng an rak si caah a si. An lak ah Crime Rate a sang tuk caah police chim lo, aho paoh nih minak cu ttih deuh an si. Cucu huat ruang si loin, an lakah misual an tam tuk caah a si.\nFloyd zong hi Phaisa deu a hman lawng siloin, a ri tuk an ti. A zal ah drug aa sanh rih. A tuanbia an zoh tikah Voi 4 hrawng thawng a tla cangmi a si rih. Police nih an va Kawl i an thahmi a si lo. Khua sual a tuah ruang ah complain a um i, an tlaihnak ah an thah sualmi a si. Thih ding tlak sualnak cu a si lo nain, biadik cu misual hrim cu a si ve.\nPresident hlun Obama nih sandah hi piah rih ko u tiah a forh hna. Policy aa thleng tiang a ti. Governor le Major pawl cu, police force policy hi reform nan tuah a hau tiah a au hnawh ve hna. Ziah, amah nih Kum 8 chung President a ttuan lio ah a reform lo? Tiah hal khawh a si.\nUS ram ahhin Criminal Justice System lehlam cu remh deuh a hau hrim. Misual hi an sual ningin dantat loin a luatmi an tam tuk. Lawyer le Phaisa ngei nih za lawng tuk in misual an khamh khawh hna. Cucaah, criminal justice system hi Black Ca lawng siloin, All Lives caah remh a herhmi a si.\nTulio BlacLiveMatter nih “racism” kan doh tiah fakpi in an aupimi hi, an au ning tluk cu a si lo tiah ka hmuh. US cu “land of opportunities” an ti. A dik. American Dream an ti. A dik rih. A zuammi paoh caahcun, caan tha a um. Hlawhtling khawh a si.\nHollywood ah Minak actors hlawhtling an tampi ko ttung? Music industry le bang ahcun, minak hla/Rap ko pei a lar khun hi? Police force ah, Business ah, government servants ah, minak tampi an um ko ttung? TV show ah minak an tam pi rih. Boxing ah, UFC ah, minak le mirang karlak thleidannak hmuh awk a um ttung lo? US president tiang ah Minak an tling khawh ko ahcun, ziah Minak nan kan thleidan tiah an au len rih?\nCucaah, BlackLiveMatter movement hi Keicu thiam ka coter kho hrim hna lo. Political agenda pakhat sawh a si tiah ka hmuh. Anmah Black Community tu hi remh izuam hna seh. An lak ah Criminal Rate a sang tukmi tu khi, zäwrter izuam hna seh, cutin an tuah ahcun, Police he tlawm deuh an itong lai. A thimi zong an zawr lai. Community zong a him/safe deuh lai. Police zong an tha a dam deuh lai.\nKanmah, Chinmi zong hi miphun dang nih an kan thleidan tiah zai len nakin kan izuam i tei kan mak ahcun kan hlawh a tling ko lai. Dinfelnak kan upat ahcun aho paoh he kan irem ko lai.


Paletwa Chin Ralzammi Bawm Hna Usih; By J.P Biak Tin Sang – Chin 11 News\nPaletwa Chin Ralzammi Bawm Hna Usih; By J.P Biak Tin Sang\nPosted By: Chin News May 22, 2020\nLet’s pray and help Paletwa Chin refugees\nPaletwa peng ralzammi hi a tu nihin zanlei tiang ah Paletwa ah 3690, Sami khua ah 2954, Yangon Swepyita ah in 13, minung 54, Yangon Hmawbi khua ah in 11, minung 53 an si hna.\nSami ummi hna cu hnipuan kan herh hringhran an ti. Hni hna hi leng chuah kan duh lai ah nufa pafa kan i hlang chom i leng chuak lo paoh ihnak khan hna ah kan i benh an ti. Zaangfaak hringhran an si ko. ( Mah bia hi Sami in ttuanvo ngeitu hna bak nih a tu nihin ah an ka chimhmi a si ) Nan i hruk fu zei bantuk paoh kan caah a ttha hnem tuk ko lai an ti.\nCu caah atu hi Yangon, Hmawbi peng um ngaakttah sianginn i a ummi ngaakttah fa le hna nih mi hlutmi le tthenh chommi an thil ngeih chun te kha an i phoih i a ngei bak lomi Ralzam mi har hna kha an hlut chinmi hna hi zun 1200 leng a chuak cang. A tang hmanthlaak i ka tarmi hi an si. Salaeih in eih 20 tluk cu a si te lai. A tu thla ni 29 ni khi Sami/ Paletwa lei ah kalpi a si lai.\nTampi na ngeih lo zong ah banian zunkhat te hattawlnak le hasii pakhat te zong an ca ah san a tlai. Hni / angki / tawhrolh pawl le a chungnawh zong an herh tuk. Chatpiat, ttaval, khiangthawng le puan tete zong kan herh tuk hringhran ko an ti.\nNi thawng le nam tiang in kan herh an ti. Tangka in tampi peek khawh lo zong ah tangka fang ngaruk man te kha an ca ah san a tlai tuk ko hih na pee kho ve hnga maw tiah zaangfah kan nawl hna. Har a tongmi Kan Chinmi phun hna hi kan si khawh tawk in bawm cio hna usih.\nJ.P Biak Tin Sang


Pathian samhrisih kan timi hi asitaktak i a um taktak mi asi ko. Cucu Nungak le tlangval pakhat le khat i duhnak le i tlaihchannak men i a ra mi asi lo. Aa duh ngai mi le aa uar ngai mi hna khi “Samhrisih” an si ti ding an si theng lo.\n- Kei mah phun taktak\n- Ka ruh in lak mi ruh\n- Ka sa in lak mi sa\nGalati. 4:21-31 chung bia nih a kan hmuh sak mi cu: Fanu fapa hna a kan hrintu nu hna nih zei bantuk phung in dah an kan hrin i zei bantuk nu hna nih hrin mi fanu fapa dah kan si ti hi a langhter.\nPaul i a Theology chim fianhnak ah phun (2) in a langhter i a tahchunh kha kan hmuh.\nPakhatnak ah Nawlbia tangah a um mi le Nawlbia lengah a um mi tiin a langhter. A sullam cu a nupi pahnih hna lakah khan (1) A luatmi nupi le (2) a luat lo mi nawlbia tangah a um mi nupi tiin a kan then piak.\nPhunhnih i a then hna tikah tuchan zumhnak a si lo ah Paul i a hmuh ningah cu nupi pahnih hna cu: Pathian hmuh ningah le minung mipi hmuh ningah dirh hmun an ni khat lo tiin a langhter fawn.\nNihin zumhnak hma a kal tuk mi chan le chan tiluang a fak tuk mi ramtlang ah kar a hlan cuah mah mi mipi zumhnak,pawmdan le nunningah zei dah kan dirhpi cio vei hnga? “A ho deuh hi dah kan nu” sisehlaw naa thim deuh hnga?\nAbraham nih fapa pahnih a ngei mi hna ah khan: pakhat cu Salnu (aluat lo mi) nupi nih a hrin piak i a dang pakhat cu Nawlbia leng ah a um mi (aluat mi) nupi nih a hrin piak mi a si tiin a langhter.\nCun ngakchia an hrinning hi an i khat lo ning in a langhter than.\nSalnu (aluat lo mi) nu nih cun a fapa kha “hawiphung ning cio ah hrin mi” a si i a dang a luat mi nu nih fapa a hrin ning cu “Pathian biakamnak thawngin” hrin mi fapa a si. Mah zawn ahhin Paul nih “Hawiphung ningin hrin mi” le “Pathian Biakamnak thawngin hrin mi” tiah fiang tein phunhnih ah a then hna.\nPathian Biakamnak Thawngin Hrin mi biafang le Hawiphung Ningin Hrinmi ti mi biafang hna nih nihin Khrihfa mi kan dirh hmun le kan i thim deuh awk lam a kan fiangter chinchin.\n(Hagar nih Abraham fapa a hrin piak mi cu Abraham le Sarah thinlung in a chuak mi a si i an lak ah Pathian biakamnak aa tello)\n3 Hagar (aluat lo mi salnu) cu Sinaitlang sal sinak chung i khua a sa mi hna kha a sawh i, Sarah (aluat mi nu) nih Van Cung Jerusalem kha a sawh duh i a mah cu “Kan Nu” cu a si tiah a ti.\nIsak cu Pathian biakamnak thawngin hrin mi Pathian fapa a si i, Ismel cu Hawi phung kel in hrin mi fapa a si pinah Pathian Thlarau thawngin hrin mi fapa kha a sersat tu a si tiah kan hmuh.\nCu ban tuk cu tuchan kan nih zumhtu hna zong:\n- - Pathian Biakamnak thawngin hrin mi le\n- Hawi phung kel in hrin mi hna hi a zei ban tuk, a ho ban tuk hna dah an si ti hi kan ni fiang taktak a herh.\nZei ca tiah Pathian biakamnak tel loin hrin mi fa hna le vulei phung hawi kel sawhsawh in hrin mi fanu fapa hna cu Pathian hmai ah an dirh ti kho lai lo caah Sal nu le a fapa cu thawl an si hna a ti.\nNihin kan ram le kan mi phun chungah le Pathian kanpa hmai ah phun tungtu dirh hmuh kan phak kho dingah Khrih Jesuh thawngin a luat mi “Kan Nu” le Pathian Biakamnak Thawngin Hrin mi thluachuah Rosung fanu fapa kan herh hna.\nCung Patian nih Kan miphun le kan Khrihfabu chungah Pathian Biakamhnak Thawngin dirh mi chungkhar le Pathian Biakamhnak Thawngin Hrin mi fanu fapa thluachuah tampi kan pe chin hram ko seh!


Woooo Mah Vedio Hi Zoh law Benhamin Sum Nih Phaisa A Hmuh Mi Hi Na KhauRuah Har la + Vedio – The Chinlung Post\nSeptember 1, 2020 admin Singer 0\nA mak kho tuk i kan lai mi chungin hi bantuk hlasak lei ah a hlawh tling mi hi cu BenBen bantuk cu an ka zum lo, Kan theih cio bangin Benjamin Sum cu kawlram pi theih in milar hlasak thiam tak tak pakhat si .\nMyanmar idol a luh hlan hrim hrim in a nih hi cu aw tha Hlasak thiam.cia rak si idol a zuam hnu zawng ah a hla a chuah mi pawl music vedio a tuah mi kip hi a poh dih mipi nih an uar viar . Benjamin sum hi hlasak thiam lawng si loin a nunzia hrim hrim a tha lai ti cu zoh ah ai thri ko.\nNai te ah Benjamin Sum cu hla pakhat ai chuah hoi i Kawl nu Model he an vedio cu Suimilam 24 chung ah Millions bak a phan hi bantuk in kan laimi chungah millions nih zoh mi hla hi a um bal rih lo mi si tuan biathar a ttial ti nak si cu.\nTuzan ah khan a fans pawl nih Cake chung ah phaisa cu an rak chiah i Benjamin Cu an rak pek.\nVedio link hi hmet👇👇\nKawlRam Chung Covid-19 Update NiKhat Chung Ah Mah Zat Hi A Karh


Chinland Club (USA) Chairman Salai Tial Hmung he Biaruahnak – THE CHINLAND POST\nChinland Club (USA) Chairman Salai Tial Hmung he Biaruahnak\nSalai Tial Hmung cu atulio Chinland Club (USA) ah Chiarman a tuan cuahmah lio mi a si. Atulio miphun caah Chinland Club rian a tuannak kong he pehtlai in le timhtuahnak an ngeihmi saduhthah kong ah The Chinland Post nih biaruahnak kan ngeih. Caan tet lak ah miphun le careltu hna zawnruahnak he kan biahalmi a kan leh khawh caah lunglawmhnak tampi kan ngei. ~ Biaruahtu (The Chinland Post)\n“Ram pakhat dothlennak caah a herh bikmi cu miphun dawt le tanh (Nationalism) hi a si…” ~ Salai Tial Hmung\nThe Chinland Post (Post): Chinland Club nan dirh hi zeitik kum hrawng in dah a si le aa thawhkehning a tawifiannak tein na kan chim kho hnga maw?\nSalai Tial Hmung (STM): Chinland Club hi 2010 September 10-11 (Saturday) ah Indianapolis, IN, USA ah dirh hramh kan rak thawk.\nPost: Chinland Club hi zeidah a si timi, mipi nih kan i fian chin khawhnak hnga theihternak na kan tuah piak kho hnga maw?\nSTM: Chinland Club cu dothlennak a tuahcuahmahmi CNF ca’h fund kawltubu a si.\nPost: Chinland Club ah zeibantuk minung dah chungtel si khawh a si?\nSTM: Dothlennak tuah a herh ti a theih i chawva in thazaang chuah a duhmi le Pathian a pekmi hna pahrang hmang in kan riantuannak ah tel a duhmi nih telhkhawh dih an si.\nPost: Chinland Club a rianṭuanak le fund nan hmuhning tah na kan chim kho hnga maw?\nSTM: Fund kan kawl ning hi a phun a tam ngai. A bik in Chinmi rian a tuan mi paoh sin ah phaisa va hal hi a si ko. Cu hlei ah, caw hna kan that i kan zuar than. National flag (thantar) le Neckties hna kan tuah i kan zuar than. Hlasaknak (Concert) hna kan tuah.\nLentecelh zuamnak (Tournament) zong a peng/tlang in kan tuahpi hna. Cun 2019 ah Chinland Club Lucky ticket kan tuah. Mah puai ah hin ei/din tampi kan zuar. Kan hmuhmi vialte Chinland Club Financial Department caah kan chiah dih. Tuhi tuah kan in timh than i ticket zong kan zuar liopi si.\nPost: Kumkhat ah fund zeizah nan hmuh khawh?\nSTM: 2020 tanglei ahcun kum khat kan hmuhmi hi $150,000.00 kan hmuh khawh. 2021 hi Bawipa nih phundang deuh in khua a khan piak caah 4 million kan hmuh khawh.\nPost: Atu bantuk thawngpang chiat lio ah, Chinland Club nih CNF/A a bawmh ning?\nSTM: Tulio cu chun/zan it thiam lo le thuthiam loin fund kan kawl lio pi si. Mipi zong nih an lung a tho tuk lio caan si ve. Chawva kan hmuhmi tete cu a herh ning in cunglei kuat peng khi si ko.\nPost: Chinland Club nih Lentecelhnak (Sport fundraising) tuah nan timh timi thawng kan theih? Zeitindah tuah nan timh? Khoika dah tuah nan timh? Hodah a tel kho lai? Zeibantuk ruahchannak he dah nan tuah?\nSTM: Chinland Club lentecelhnak (sport) hi kum khat voikhat kan tuah tawn. Mahhi tinhmi pahnih kan ngei. Ramdang a phanmi kan mino pawl hi miphun le ram kongah zeitindah an lung kan luh khawh lai ti hi a si i puai zongah tampi an chuak kho ve tak. 2019 kan thawk ahcun Chin National Flag ilak u ka ti hna, nain lak dingah an rel lem lo. 2021 mino tete nih an duh ngai i an in lak pah len. Lentecelhnak cu Indianapolis, IN, 2022 July 22-23-30 ah kan tuah te lai.\nChin miphun pumpululh chuih phu (Soccer team) lawng lut an si te lai. Peng/Tlang in kan then hna. Team 16 tiang lawng cohlang an si lai. Tuhi team 8 nih min an pek cang. Hmasa ka langhter cang bantuk khan CNF le Chinland Club riantuannak hi kan mino nih theih ve hna seh ti hi kan in ruahchanhmi si. Cun miphun kong zongah tanhduhnak thinlung an ngei te lai. Rian an tuan tik ah chawva in dothlennak ah an in tel ve te lai tiah ruahchanhnak zong kan ngei.\nMino pawl miphun dawtnak (Nationalism/Nationalist) lungput an ngeih hi a biapi tukmi si. Mah kong hi an lung kan luhter/kan pemhter hna a hau.\nPost: Chinland Club i a suttung le hmailei caah nan i ruahchanmi? Siloah, hi kong he pehtlai in, Chinland Club nih hmuitinh nan ngeimi asiloah hmailei ah mah bantuk dirhmun hi phante uh sih ti nan duh mi um maw?\nSTH: Hi na biahalnak hi a tha tuk! Keimah pumpak ruahnak zong a tam pah lai. Ram pakhat dothlennak ca’h a herh hmasa bikmi cu Nationalism hi pakhatnak a si i mah a hnu zulhtu dingah phaisa hi a si ko lai tiah ka ruah.\nIsrael ram nihin tiang an dirhkhawh khi anmah miphun ram dang um billionaire pawl nih phaisa a tomtom in an pek/bawmh hna, Hriam thatha an in cawk khawh hna ca’h khuazei ram hmanh nih a teih kho hna lo. Mah an si ning te khi Chinmi kan thlalang ah si ve seh ti ka duh ngai.\nBawipa nih a kan cawisang i vawlei cung ram rumbik ah Chinmi a phan kan tam ngai cang. Kan chawva hmuhnak hi a tlawm ti lo. Israel miphun bantukin kan tuah khawhnak tampi a um ve cang. USA, Canada, Japan, Australia le Europe a phanmi vialte nih kum khat ah $500.00 tho dih usih law Chinram hi independence lakkhawh kan si tihi keimah ka chunmang (vision) a si peng.\nTu kan riantuannak hi kan in har tuk nain Bawipa nih caan a kan serpiakmi a um ko ti hi kan in ruahchanh peng rih. Minung kan um, Riantuanmi kan um. Phaisa an ngei ngai cang. Dollar million a ngeimi an um len cang. A taangmi cu kan ngeihmi chaw hi ram le miphun ca pek lawng a si cang ko.\nChawva pek caan a phan te lai. Kan fa/nau hna miphun tanhduhnak lungthin an ngeih caan a phan te lai. Kum khat 20 million chuahpi kho u si law independence cu kan kut chungah a um cang tinak a si cang. Cu hlei ah ramdang um nih Chinland hi kum 10 chungah Switzerland bantuk kan tuah khawh lai.\nPost: Chinland Club a ṭhawn khawh chinchinnak hnga mipi sin biacah na duhmi?\nSTM: Chinland Club a thawn hi miphun zalawnnak caah a herh bikmi bu pakhat kan si. Chinland le Chin miphun nih a herh bikmi phu a si. Chinland a himnak caah, Chin miphun luatnak caah main point pakhat a si. Cu ca’h ram thangchonak a phan cangmi pawl nih Chinland Club phaisa hi thawh dih khawh i zuam hna usih ti bia cah ka duh ko hna.\nChin vialte miphun dawtnak/tanhnak (Nationalist/Nationalism) ngeih loin ramkhel (political) riantuan hi tih a nung politician an si kho. Khat lei in kan chimh ahcun politician nih Miphun a tanh lo ahcun hlawhtlinnak a um lai lo.\nCu ca’h Miphun le ram kan sersiam lai ti ahcun dawt lawng in a za lo. Kan miphun sinak hi a tanh in kan tanh chih lawngah hlawhtlinnak kan hmuh lai. Teinak cu lungsau tein kan tuan lawngah kan hmuh lai. Kan dihlak Bawipa bochanh bu in kan ram le kan miphun caah hmai nor chin ko usi law.#\nPrevious Rezua khuapi an khua ning in an zam\nNext Chin ramkulh ah Thantlang, Kanpetlet le Rezua nih an khuapi an chuahtak


Zualko: Ram Le Miphun Caah Mipi Ralkap 3 Nunnak An Liam! – The Cherry Par\nZualko: Ram Le Miphun Caah Mipi Ralkap 3 Nunnak An Liam!\nDecember 25, 2021 December 25, 2021 Cherry News\nSAC Ralhrang Vanlawng Kahnak ruang ah PDF Ralkap 3 Nunnak Liam\nNihin December 25 ah a cangmi Kayin ramkulh, Lay Kay Kaw kahdohnak ah SAC ralhrang nih Fighter vanlawng in an kah hna caah PDF ralkap 3 an nunnak a liam. A nunnak a liammi hna cu Ko Maing, Ko Ye Htet le Ko Cung Du an si.\nKachin Defense Army (KDA) hruaitu Mahtu Naw cu tuni zinglei suimilam 11:30 ah a nunnak a liam. Lephiat zawtnak hrai in kum sau ngai a zaw cangmi si. Shan ramkulh chaklei um Lasho khuapi ah a ummi an inn ah a um hnu ah Kawnghka khuapi thar a inn ah an thial i, a cawng khoh in nihin ni ah a biami a pa inn ah a din cang, tiah an tarlangh.\nKachin Defense Army (KDA) hruaitu Mahtu Naw nih a hruaimi hriamtlai phu hi Shan ramkulh chaklei Kawnghka peng chungah Headquarters an i chiahmi an si hna. Mahtu Naw hi nihin ni a thi tiangah kum 78 a si cang, tiah thawngpang theih a si.\nShan ramkulh chaklei um Kachin Independency Army Tatmaha 4 ah rian a tuan lio ah KIA ralkap pawl cheukhat in an chuakpi hna i, Kachin Defense Army cu 1991 ah an rak dirpi hna, tiah theihmi a si. Cu hnu ah ralhrang phu he zungzal daihnak min an thut hna hnu a Kawnghka an um cangmi an si, tiah thawng kan theih.\nKachin Defense Army cu 2020 Kum hnu ahcun ralkap kut tangah mipi ralkap in an rak dir ti than, tiah thawngpang kan theih a si. Kachin hriamtlai phu zong hi an rak buai ve i, pakhat le khat theihthiam lo ruangah le hruaitu si duh ruangah an rak i thencheu hi a si, tiah theih a si.\nKNLA le Ralhrang kar nizaan ah kahdohnak voi 2 a chuak, ralhrang lei in minung 9 an thi. KNU brigade 5 hmunhma Phapun Mutaw pengkulh chungah nizaan December 20 ah ralhrang phu hna le KNLA kar kahdohnak voi 2 a chuak, cu kahdohnak ah cun ralhrang phu lei in minung 9 an thi i minung 4 nih hliamhma an tuar tiah Mutaw thawngzamhnak nih cathanh a chuah.\nNizaan zinglei suimilam 9:40 ah Thibaaye khua ah kahdohnak voi 1 a chuak i, cu kahdohnak ah cun ralhrang minung 3 an thi minung 2 nih hliamhma an tuar. Cun zinglei suimilam 10:10 ah Tamiloe khua ah kahdohnak voi 1 a chuak than. Cu kahdohnak ah cun ralhrang phu minung 6 an thi i minung 2 nih hliamhma an tuar. Ralhrang phu le KNLA kar kahdohnak ah KNLA lei a thi le hliamtuar um lo in hnu an tolh kho tiah theih a si.\nA tu lio Kayin ramkulh chungah ralhrang phu hna le KNLA, PDF phufonh kar kahdohnak a fak kho a si caah mizapi nih ralrinnak ngeihcio ding in KNU Mutraw thawngzamhnak nih a langhter.\nCu kahdohnak cu Kalay-PDF battalion 5 cun battalion 6 nih an bawmh hna i battalion 6 in minung pakhat a nunnak a liam. Ralhrang phu hna nih Kalay-Gangaw, Kalay-Tedim tlanghrawn ah rallam sial ding in timhtuahnak an ngei tiah theih a si. Cun nihin December 21, ni ah Sisan khua cu ralhrang phu hna nih luhhnawh in khuachung ning ti ngawt in mei khangh in an hrawh tiah khuachung mizapi hna nih an chim. Credit: The Hakha Post, The Chin Post, Khit Thit Media\n← Breaking News: Ralhrang Nih Khuami Minung Pahra Nak Tlawmlo An Thah Hna!\nKachin le Karen hna cu kan minung kan him ahcun a za an ti kan nih cu kan minung him kha! →


Kan Thil Tuah Mi Hi A SawhSawh Silo I, Ka Te Fa Hna Nih Kan Idol A Kan Ti Te Lai…Amen.. – Chintanbo\nKan Thil Tuah Mi Hi A SawhSawh Silo I, Ka Te Fa Hna Nih Kan Idol A Kan Ti Te Lai…Amen..\nKan Tefa nih kan sinah lomhnak bia an chim te lai.Tulio Hakha Mino kan cawlcanghning cu Hakha tuanbia ah a um bal lomi a si. Kan lung aa rual, kan i biatak. Kan duhmi ca ah thih kan ngamh. Hihi Vakok lungthin ngei kan sinak kan langhtermi a si. Pakhat cio nan dihlak cung ah upatnak kan in pek hna. Ralrang pa cu nikhat hnu nikhat a thin a phang. Mi a ttih cang.\nTlawmpal ah ni nih tikhal a kah i, a tti dih bantuk in ralkap cu CDM nih a tei cang lai.Hihi a fiang tukmi a si. Cucaah, zei kan si hmanh ah kan dihlak te in CDM ah kan i tel hna lai. Aa tel lomi zong nih rak kan telpi u. Kan paw ca ah a si. Kan ram ca ah a si. Kan thanchonak ca a si. Nangmah le keimah ca a si. Pumpak duhnak lawng ruat lo in ram ca ah ruat hna usih.\n1962 in nihin tiang ah kan ram cu pumpak ca ruahnak nih a hrawh. Tu cu kan ram le ram mi kan ca ah ruahchannak a hung um cang. Ralkap kan hloh lai. 2008 phunghram kan hrawh lai. Federal Democracy in ram kan ser lai.Hi CDM ah kan i telmi hi thluachuah a si. Aruang cu ram sernak ah kan i tel khawh ca ah a si. Ramdang ram minung tampi nih ram sernak ah tel an duh ko lai. Nain, a sunglawimi dothlennak ah an i tel kho ti lo.\nA rak telmi lawng kha an upat, an uar hna. An idol ah an i chiah hna. Kannih cu nihin caan ah a sunglawi tukmi ram sertu dirhmun ah kan um. Hihi thluachuah a si philh hlah usih. Kan tefa nih ” kan idol” an kan ti te lai. Kan tefa nih kan sinah lomhnak bia an chim te lai.\nKan ram cu kan kut in so ser bantuk in kan ser lai. CDM i telnak in ralhrang cu kan tei lai. Lungrual nak cu kan teinak a si.Hi bia cah hi a roling tuk hringhran ko.share in bawm cio hna u sih.\nCredit-CDM Supporting Team For Hakha\nKNU Pawl Nih Tlang Cung Mi Vial Te I Fonh In Kawl Ralkap Phomh Ding In An Ti Cang.


ZASANG CINZAH: BIDEN FOREIGN POLICY LE RALHRANG HI ZEIDAH ALAWH TE LAI? – The Chinlung Post\nBidden Foreign Policy le Ralhrang hi zeidah a lawh te hnga? Arab Ram ah US Politics Timeline umtuning ka von taar. Bill Clinton (1993-2001) chan lio i Homeland Security thlahdorh deuh ruang ah aL-Queda ralhrang nih US ah kua an ser i, Bush nih Presidency a von lak, 9/11 ah World Trades Centers pi cu ciam dihlak in an kah. Bush nih al-Queda ralhrang an ithupnak kua, Taliban Cozah, Afghanistan cu a tuk colh.\nA pa chan lio ah Kuwait in an rak tthalmi, Saddam Hussein cu, Weapons of Mass Destruction (WMD) a ngei tiah a von phawmh chih colh. Saddam Hussein le a ralkap cu Bush nih nihnih/two days ah a tei hna. Bush nih Iraq ram Democracy cu Paul Bremer hmang in a von dirh colh. Coalition Provisional Authority (CPA) tiah caan karlak cozhah an ser i, tleicia Mohammad Bahr al-Ulloum cu acting President ah an thim.\nHi lio caan ah Preisdent Bush nih order chuah aa palh tiah an timi pakhat cu;- Saddam Hussein nih a ralkap vialte hi anmah le sining/rank tein Iraq ralkap an peh lai maw? Asilo ah puah viar dah an ttha lai? timi Agenda cung ah President Bush nih Saddam Hussein chan lio ah ralkap le Cozah riantuantu vialte cu Cozah thar(CPA) ah an rian peh ti lo dingin “Order” a chuah. “Order chuahmi aa palh ruang ah a thar in Iraq ram doh aa thawk tthan” tiah tampi nih an mawchiat.\nPresident Bush nih order a chuah bak in Saddam Hussein ralkap pawl nih an meithal thuhmi an kawl tthan i, a thar in US ralkap cu an doh hna i, a term a dih tiang Iraq ral cu a doh. Bush Presidency (2001 – 2009) cu a von dih i, 2009 in President Obama nih uknak cu a von lak. President Obama nih uknak a von lak in Arab Spring a von chuak. Tunisia ram in a von ithawk i, Oman, Yemen, Egypt, Morocco, Libya le Syria tiah mizapi sandahpiah in an cozah dohnak mei a alh cio.\nPresident Obama nih zeitindah Arab Spring hi tlang a tlak lai tiah Vawleipi nih an zoh. Arab ram ah Democracy ni ceu a tlang ve cang lai tiah tampi nih ruahchanhnak an ngei. President Obama nih a Foreign Policy ah lutlai ah a thimmi, Secretary of State Hillary Clinton nih term khat a tuan in a dinhtak i, Obama Foreign Policy tang ah a riantuannak kong, “Hard Choices” timi cauk a ttial i, cu ahcun Obama Foreign Policy cu a “failed/sung” tiah a phawmh. Syria ah a sung, Libia ah a sung rih. Iraq ah a sung.\nIraq ram buainak cu Bush tuahserhnak a si tbk in pehzulh dingmi a daithlang. Cu kar ahcun Iran nih hmunhma an von lak viar. Iraq ram milu tam deuh, iran miphun/ Shia Islam nih Iraq ram ah milu tlawm deuh a simi, Saddam Hussein cikor, Sunni muslim pawl teirul cham bantuk in an phawmh hna. An hruaitu pawl an von thah hna. Cu thawng cu Vawleipi ah a puak i, US, Canada, Europe tbk ah khua a sa cangmi, Sunni Muslim pawl thinhunnak cu mei alh in a alh.\nBush chan lio ah thawng an rak thlak balmi, Abu Bakr al-Baghdadi nih “Islamic State of Iraq and the Levant (ISIL) tiah 2014 ah Islam State/Muslm Ram ser dingin buu a von dirh i, Sunni Mulsim pawl nih a but in an but i, Syria cheu khat le Iraq cheu khat ciah Islamic State cu an dirh. US, Canada le Europe tbk ah khuasa cia, Sunni Muslim mino tampi cu ISIS ah an lut i, President Obama nih a tei kho ti hna lo. Vawleipi khuaci a mui ko. Sualnak ngeilo Khrifa le biaknak dang tampi nunnak a liam.\nTVs le Video ah hngawng tan lio video cu internet ah a khat. Kengkip ah Suicide bomb a puak. President Obama’s a foreign policy sungh/ failed mi nih a chuahtermi buainak/ISIS hnawmtam cu a fim kho ti lo. President Obama chan (2009-2016) uknak cu a dih i President Trump nih uknak cu a von lak. President Obama nih a roh tami ISIS ralhrang cu caan sau rauh loin a thianh/cleaned up dih. An hruaitu “Abu Bakr al-Baghdadi” cu Syria ram ah a thah. A ralkap thong tampi cu a tleih hna i, thong ah a khumh hna.\nAraba ram ah US dohtu ralhrang tirawl lei hriannam a petu, Iran Major General, Qasem Soleimani zong Syria ah a thah rih. Trump chan ah ISIS cu a den cikcek hna. President Trump chan, (2016-2021) cu thaizing hi a dih cang lai i, President thar Joe Bidden nih uknak cu a von lak lai. Bidden Foreign Policy hi zeidah a lawh lai hngalh a si rih lo. Iran ram cu al-Queda kua thar/ Safe Heaven a si cang i, nan ralrin a hau tiah Trump Cozah nih ralrin an pek ta.\nBidden chan ah ISIS hi an rak corh tthan te lai maw? US President kip nih challenge/ harnak an tonmi hi aa dang cio i, Bidden nih zeibantuk challenge/ harnak dah a ton ve te hnga? Obama nih Trump cu ISIS a roh ta. Trump nih a thianh dih. Trump nih Bidden cu, Covid19 a roh ta ve. Bidden nih thate in a thianh khawh ve ko lai. Cattialtu: Zasang Cinzah.\nAHMAN TUK 100 AH ZAKHAT BAK IN VAN TUM CHIMMI A DIK


PDF Nih Kawlram Vialte Ral Thawh A Nai Cang Tiah Yangon Khuapi Cu Ralrinnak A Pek Cang — Chin Miphun Tlangau\nPDF Nih Kawlram Vialte Ral Thawh A Nai Cang Tiah Yangon Khuapi Cu Ralrinnak A Pek Cang\nKhuapi Raldohnak Caan a Naih Caah Yangon Khuami Timhcia ding in PDF nih Forhfial.SAC ralchanh in dohdalnak pawl fak chinchin in tuah a si cang lai caah Yangon khuasa hna nih ralring tein tthutdir ding le NUG ralthawh thawngthanhnak ttha tein ngeih ding in PDF nih forhfialnak an tuah.Myanmar ramchung PDF bu vialte i fonh in Area 21 timi khuapi raldotu bu an dirh i Yangon mipi timhcia tein um ding in forhfialnak an tuah hi a si.\nArea 21 bu cu NUG tlangtlaknak tang ah a cawlcangmi khuapi chung raldotu bu a si ti zong an langhter.“Area 21 chungtel vialte hi NUG he pehtlaihnak ngei in mahle sining cio in a cawlcangmi kan si. NUG nih bawmhnak a kan pekmi a um bang in kanmah tein Fund kan i kawlmi zong a um,” tiah Area 21 hruaitu pakhat nih a chim.\n“SAC nih Myanmar ramchung khua kip control ding in an i phakzo lo hmanh ah Yangon le Mandalay hi cu fak khun in tlaih an i zuam lai. Cucahcun, Yangon, Mandalay le Pegu tibantuk khua pawl hi SAC kut an tuar tuk ding kan duh lo,” tiah a chim chap.SAC ralchanh in khuapi chung dohdalnak pawl PDF nih fak khun in tuah an timh cang caah Yangon khuasa hna nih hliamham a pumi pawl thlopbul ningcang thiam i zuam ding in le SAC ralhrang kut in runvennak ngeih cia ding in forhfialnak zong an tuah.\nYangon khuami hna nih mahle si khawh tawk cio in PDF ralkap pawl bawmhnak pek ding zong in cu forhfialnak ah cun an langhter chih.“Abiapi bik caan kan nai thluahmah cang. Cucaah, Yangon khuami hna nih NUG thawngthanh hngak in PDF ralkap pawl hi nan ti khawhnak lam kip in kan bawm cio u,” tiah PDF hruaitu pakhat nih Myanmar Now ah a chim.


TULIO AH VAWLEI PI AN HNINH DIH CANG, CU HNA CU - TIMES OF CHIN NEWS\nTULIO AH VAWLEI PI AN HNINH DIH CANG, CU HNA CU\nTulio Vawleipi Hnintu Russia le Ukraine Buaibainak. Atulio vawleipi thawngzamhnak tlangtar ah tampi kan hun hmuh khawh mi cu Russia le Ukraine kong le an buaibainak hi a hun si. Ram cheukhat cu an ram mi hna kha Ukraine in an ram cio kir ding ah thanhnak an tuah. A hlei in US, Europe ram pawl le India tbk. tiang in nawl chuah a si.\nHihi a thawknak hi caan sau a uam cangmi buainak a si. Nain, 2022 February 10 ah Russia ram President Vladimir Putin le Emmanuel Macron cu Moscow khua ah Ukraine le Russia karlak entainak kong he pehtlai in i ton le i ceihhmainak an ngei.Cu ceihhmainak ahcun, Russia President Putin nih Ukarine ram cu North Atlantic Treaty Organization (NATO) ah aa fonh a si ahcun European Union (EU) le Russia cu raltuknak he pehtlai in buainak a chuak ko lai tiah a chim.\nRussia le NATO cu hriamnam ṭhawnnak lei kan tah a si ahcun Russia cu chim awk tlak lo a si ko. Sihmansehlaw, Russia cu vawlei pumpi ah Nuclear hriam a ṭha bik lei a si le tuchan ah ram tampi nakin a ṭhawng deuh zong a si kha theih a si ko caah hohmanh nih teinak kan hmu lai lo tiah a chim chap.NATO thil tuah cu Russia caah ṭihnung a si bantuk in Russia ram he aa naihniam mi Ukraine ram a bet chap hnikmi hrim hi Russia ram huhimnak a hnawr bantukin a fiang tukmi tlerhnak (threat) a si tiah a chim fawn.\nNATO nih Russia cu EU caah ral a si tiah a hmuh bantukin Ukraine ram i kham khawhnak ding caah ralkap a thlah len. Cu bantukin, Russia zong nih Ukraine ramri ah a ralkap a thong leng le a tank tampi he a naih lengmang lawng si loin, Putin biachim ah EU le NATO tlerhnak bia aa tel peng. Russia le Ukraine kar i entainak cu an bia lawng si loin nikhat hnu nikhat a fakchin thluahmah.\nUkraine ram hi NATO chungah chungtel tling sinak a ngei rih lomi a si.Russia le Ukraine hi a hlan chan, 1600 in siseh, chanthar vawleipi ral pahnihnak hnu in 1991 Soviet Union ramkomh a thencheu hnu in, zalongmi ram pakhat sinak in a hung dir mi a si. Nihin, ah Soviet Union in ram thar sinak in a dirmi pawl ram cheukhat cu NATO chungtel an hun si lawng silo in, Ukraine zong hi luh ding bantuk le nitlak (west) lei ah pehtlaihnak a ngeih deuh caah Russia a thin a hun phan hi a si.\nCun, Russia lei in President nih cun Russia le Ukraine cu miphun pakhat kan si tiah a ruah. Cucaah, Ukraine cu Russia tang ah a um awk a si timi chimrelnak a hun ngei. Cucaah, Ukraine ram i hmun pakhat a simi Crimea zong hi Russia nih a rak lak cang. Cun, tutan buaibainak ahhin, Russia nih a ramhriam thatha le ralkap tampi cu Ukraine ramri ah a va chiah hna lawng silo in,\nBelurus he raltuk cawnnak tuah ti i, Ukraine ram ah umhmun khuar ter hna. Cuti a si ruang ah, Ukraine ram ahcun US le a hawi phu simi NATO nih Ralkap tampi cu an thlah ve. Ukraine ram ahhin, zatuak 12 (%) tluk nih Russia holh an hmang i, Russia miphun cithlak an si tiah theih a si. Credit: The Chinland Post.


Apoituk: Pastor Pa Nih A Thiang Thitumhnak A Tuah Cuahmah Lio Ah A Tlusual I A Nunnak A Liam Video — Salai Ephraim Thawngpang\nIndia ram chung khua pakhat chungah a um mi Zion Church Pastor Kothapetta nih cun a thiang t’hitumhnak puai a tuah i, Mo neitu le Mo Nu a thiang t’hitumhnak a tuah cuahmah lio ah ruah lo pi in a tlu i a thih beh.\nMah Pastor pa hi a caan saupi Pastor rian a t’uan cangmi a si i,taksa ngandam lo nak zei hmanh a neimi a si lo pin ah mi ngandam te a si ko tiah an chim.hi tibantuk in a tluk lio ah hin Mopa tu cu biakamnak felfai tein a tuah dih manh na in Mino tu cu biakam nak a tuah ta manh lo tiah an chim.\nMo pa tu hi cu Mipi le Pathian hmai ah biakamnak a tuah ta manh na in Monu cu a tuah ta manh lo tik ah.lungfak taktak a si.a ruak cu chekhlatnak an vun tuah tik ah Pastor pa nih aa theihlo in lungdur zawtnak a rak nei ziar i cu lungdur zawtnak ruangah a thi mi le a tlu mitu a si tiah a mah a zohtu sibawi te hna nih an chim.\nNote: Minung hi zei can kan nun lai a thei mi a ho hmanh kan um lo caah zei tik caan paoh ah a thi kho le a tlu ril kho in a thi laan kho mi kan si caah a mi zei paoh kan taksa le kan thlarau caah timhcia in kan um cio awk a si.tantakmi chungkhar Jehovah Pathian nih an mitthli hnawh piak hna sehlaw.\nAtang teah link kan chiah mi hi rak hmeh piak law a video in na hmuh khawh lai.\nTagged Apoituk: Pastor Pa Nih A Thiang Thitumhnak A Tuah Cuahmah Lio Ah A Tlusual I A Nunnak A Liam Video\nAmerican President Trump Nih Mexico Cozah Cu A Tei Khawh Than Caah Mipem Le Ralzam Cu An Tap Lai →\n← A Pasal Nu Kum 80 A Si Cangmi Pitar A Vuak Ruangah A Tawnmi Cu I Cei Seh Na Ti Maw Zei Tin Na Ruah Ve?


US, Texas Biakinn 4 nih chiaṭha-khat ṭhitum an onh cang - The Chin Express\nUS, Texas Biakinn 4 nih chiaṭha-khat ṭhitum an onh cang\nChinmi tampi kan umnak Texas state um Baptist biakinn 1 nih chiaṭha-khat ṭhitum a onh\nTexas state um baptist biakinn dang 3 nih 2017 ah an rak onh ve cang. 4 bak nih an onh cang tinak si\nHell tlaknak si maw? Chin khrihfabu nih kan onh ve te hnga maw? Kan pastor te le Bible a hngalmi nih comment ah kan fianh cio ulaw\nUS ram, Texas state i Waco khuapi um baptist biakinn pakhat nih nu le nu, pa le pa tthitum an onh cang.\nWaco khuapi um University Baptist Church (UBC) nih, “kan pastor te cu kan biakinn chungah chiaṭha-khat lehthahnak nawl kan pek cang hna,” tiah Zarhpini ah thawng a thanh.\nTexas state um baptist khrihfabu vialte i funtomnak bu (Texas Baptists) phungphai nih, biakinn chungah chiaṭha-khat ṭhitumnak tuah a onh lo nain UBC nih anmah biakinn ah a onh hi si.\nWaco khuapi um UBC biakinn\nUBC hruaitu pawl nih, “liamcia thla 4 lio ah nan hmai ah kan dir i kan biakinn hi chiaṭha-khat ṭhitum puai tuahnak caah hman nan duh maw, kan pastor te hi chiaṭha-khat lehthahnak nawl kan pe hna lai maw, tiah kan in hal hna,” ti aa ttialmi ca cu aa pummi pawl sinah an pek hna.\n“Hnu ah hruaitu pawl vote thlaknak kan tuah. Chiaṭha-khat ṭhitumnak caah kan biakinn hman dingin kan lungtling. Kan pastor pawl chiaṭha-khat lehthahnak nawl pek hna dingin kan lungtling fawn,” tiah an ṭial.\n“Nu si nain nu a duhmi, pa si nain pa a duhmi, nu he pa he a duhmi, nu a si nain pa bantukin a ummi le pa a si nain nu bantukin a ummi (LGBT) pawl caah ngaihchiatnak chuah tertu kan si sual lai ti kan phan caah mah hi kan onhnak a si,” an ti.\n2017 February thla zongah Texas state um baptist biakinn 3;\nWaco khuapi um Lake Shore Baptist Church,\nAustin khuapi um First Baptist Church le\nDallas khuapi um Wilshire Baptist Church nih an biakinn ah chiaṭha-khat ṭhitum an rak onh ve. Tutan he cun baptist biakinn 4 bak nih an onh cang tinak a si.\nTexas Baptists biachimtu Joshua Minatrea nih, “UBC nih an biakinn chungah mah bantuk an onhmi hi kan phungphai he ai kalh pinah, Baylor University le Truett Theological Seminary phungphai he zong ai kalh,” tiah a chim.\n2015 June 26 ah US Biaceihzung Sangbik nih ram pumpi ah chiaṭha-khat ṭhitum a rak onh, nain Khrihfa biakinn tampi nih cun an biakinn chungah an onh hna lo. — The Christian Post


Salai Ceu Bik Thawng: Tiva hme nan kan ti maw?Thantlang lei NLD upa pawl bia ka leh hna — Salai Ephraim Thawngpang\nSalai Ceu Bik Thawng: Tiva hme nan kan ti maw?Thantlang lei NLD upa pawl bia ka leh hna\nTiva hme tete cu a donghnak ah tivapi ah an va fonh thiamthiam ko. Tivapi ah ifonh lo ahcun zeitin dah ngafuan an kai khawh lai? tiah kum 2015 le 2016 thimnak lio ah NLD upa pawl nih an rak aupi. Tiva hme an kan ti. Cucu nizan ah kan u Sungsungpa Salai Lairamthang nih a van chuahpi than caah hitin ka leh hna.\nPakhatnak ah tiva hi zeitia khi dah a hme nan ti i zeitia khi dah a ngan nan ti? Chinwin tiva khi Irrawaddy ah aa fonh caah Chindwin kha a hme kan ti lai maw? Chinram i a ngan bik Kaladan tiva khi a hme maw a ngan dah? Khi tiva khi khoika tivapi hmanh ah aa fonh ttung lo. direct in pei Bengal rilipi ah a lut/peh colh ko cu. Theihtlei Laitlang tiva 80% cu Bawinu Tipi le Tio timi tiva ah an ifonh dih i Kaladan tiva tiah Paletwa ah a lut i cutin Bengal Rilipi ah an va lut dih ko. Khoika Kawlrawn tiva hmanh ah an i fon lo. Cubantuk in Matupi in a luangmi Lemro tiva zong direct in Bengal rili ah a lut ko. Tonzang in a luangmi Manipur (ruun) tiva lawng hi Laitlang tiva lakah Kawlrawn tiva he aa fonmi a si).\nCucaah “Chin party kha Kawl party ah an i peh/fonh thiamthiam lai” tiin na tahchunhmi hi azungzal caah a dik lomi asi.federal phung lebang um sehlaw aherh lo ah fonhnak ding a um lo. Parliamentary phung bangin a herh ahcun coalition government timi ttangti cozah cu tlangcung party nih Kawl aho party he paoh ser phung si ko. Cucu kan va peh hna tinak si lo. Mizoram Miphun Party simi MNF khi zeitik hmanh ah Vai(rawn) party sinah aa fon in aa peh ballo atu ah amah tein Mizoram cozah a tlaih ko khih.\nCun, “Lahva ah aa fonh lo ahcun Buva ah ngafuan a kai kho lailo” tiah an chimmi zong hi a poi taktakmi a si. (A chim zia zong an thiam thulh ka ti) . Bawm dawnh ramkhel policy theo. Cozah tlaitu party he kan i peh lo ahcun ngafuan a kai kho lailo, bawmh donh awk tha lailo i kan car lai, kanmah te in kan dir kho lo, tivapi cawm chom kan hau timi lungput cu (corrupted mindset) a si. Federal kan ngah hnu le dothlennak a dih hnu miphun ah kan hmin hnu ahcun a theipar ei caan a si cang lai caah khi tikah cun theihthiam khawh a si te ko lai.\nNihinni ah kan miphun nih kan khelmi miphun-mahte-khuahkhannak-nawl (self-determination) caah kan RAL nganbik cu Kawl mei tlaih le sin-um lungput, ahmin chom buhcung com chung lungput, hmuhtheihnak leikap rumro khua rak khan, ramkhel le miphun ah mit ralchiatnak le solhphelhnak bia rumro rak chim hi a si. ttihnung tukmi a si.\n‘Chin’ cu tiva hme maw si? Chin miphun in hrambunhmi party(CNLD), hriamtlai bu (CNF) hi a hme, a der kan ti ahcun cucu kan nganter in kan tthawnter lai maw, asiloah a ngandeuhmi le a tthawngdeuhmi buu leiah dah kan ttan kun lai, kan vaa ipeh kun lai? A ngan le a tthawng deuh le “a teitu ding zumhmi leikap paoh ttanh ding” timi lungput zong hi dirhmun ngeihlo pakhat a si ka ti ko hih.\nTagged Salai Ceu Bik Thawng: Tiva hme nan kan ti maw?Thantlang lei NLD upa pawl bia ka leh hna\nAung San Suu Kyi hi cu tlangcungmi a kan leirawltu nakin a kan dawtu, thleidannak ngei lo mi asi hrimhrim lai →\n← By Salai Khum: Atu Hnu Kum 30 Ah Cun Halkha Holhtu Tu Hi Chinram Holh Ah A Biapi Cem Te Lai


TLANGCUNG MI CAAH CUN VANTHAT NGAINGAI TI KHAWH ASI – The Chinlung Post\nTLANGCUNG MI CAAH CUN VANTHAT NGAINGAI TI KHAWH ASI\nApril 15, 2021 admin Chin 0\nTlangmi caah vanchiatnak maw vanthatnak dah?Kawl nih “vainam a ratpi cu hmuh asi nain van tthatnak a ratpi kha hmuh asi lo” လှံထမ်းလာတာ မြင်ပြီး ကံထမ်းလာတာ မမြင်ရ timi phuntluk an ngei. Cu nih a chim duhmi cu a caan ah van chiatnak asi rua tiah kan ruatmi hna hi van tthatnak a phor tu an si tawn ti khi asi ko. Cu he pehtlai in chim ka duhmi cu 1 February ah Ralkap nih hramhram in uknak an lak tikah mi tampi kan lung a fak.\nCubelte thuk deuh van zoh ahcun Ralkap nih uknak a lak hi Tlangmi caah vanchiatnak a rak si dih rua lo in ka hmuh.Tlangmi nih federal uknak le miphun tluk rualnak kan duh tiah fak piin kan au. Nain kawl mipi hnakhaw chung a rak lut bal lo. Kawl mipi tam deuh nih Federal timi hi “Khawi Htwet Zii” ah an ruat zungzal.\nFebruary 1 ah Ralkap nih anaa a lak. Tlangmi an rak kan hrem ton bantuk in Ralkap nih a hrem ve hna. Cu tikah Tlangmi nih zei ruangah Federal kan duh timi biatak tein an hung i fiang. Kan ramkhel harnak i a phi cu Federal democracy long asi ti an hung i fiang. Cucu Tlangmi kan saduhthah pakhat a tling kan ti khawh.\nKawl miphun tam deuh ruahnak ah Aung San Su Kyi (ASSK) le NLD long nih democracy ram a ser khawh ti asi. Nain nihin ah kawl miphun tam deuh nih Tlangmi tel loin democracy ram ser khawh asi lo ti biatak tein an hung i fiang. Cucu a dikmi ruahnak asi. A luang cia kum 70 renglo kan duhmi federal ram ser dingah Tlangmi nih kawl cozah sinah a nawl in nawl an si zungzal.\nHmurka in siseh, meithal in siseh thisen le nunnak tampi thap in Federal uknak le muphun tluk rualnak kan rak hal hna. Zei an rel lo. Ralkap anaa a lak bak in Federal Democracy a ua pi hmasa mi cu CRPH le Kawl mipi an si. A tu dirhmun ah Tlangmi nih Kawl kan herhmi hna nak in Kawl miphun nih Tlangmi an kan herh deuh ti khawh asi. Hi pawl hi hmailei Federal Democracy ram sernak ah a biapi tuk mi foundation pawl an si. Cucu Ralkap nih uknak a lak ruangah a chuakmi or a tlengmi Kawl mipi ruahnak ti khawh asi.Credit-Rual Lian Thang\nKawl Ralhrang Pawl An I Cenet Lo Tuk, Revenge Lak Ding In An I Tim Cang.\nTHINPHANG SI CANG, KIA THLACAM BAWM HNA USIH, RALHRANG AN TAMTUK


US President Joe Biden Nih Russia Putin Teirulchamnak – Chintanbo\nUS President Joe Biden Nih Russia Putin Teirulchamnak\nUS President George H. W. Bush cu a rian in ai din tlawmpal ah Kuwait tlawng dingin kal a rak i thawh, cucu caantha ah i lak in Iraq President Saddem Hussein nih Gulf War lio a rak sunghmi kha i cinat loin teirul cham a rak tim. Bush cu thihcilh bomb buah hnawh dingin 550lb rit mi bomb bakin an rak thah a rak i tim, cucu Kuwait cozah nih an rak theih hna caah Saddem misa hna cu colonel rank a phan mi telh in minung 16 an rak tlaih hna. Bill Clinton president a rak si lio asi le zei ngaingai Saddem Hussein cungah teirulchamnak a um lem lo.\nA fapa George W. Bush cu 2001 ah president a vun tlin ve tikah lohtheihlo in Afghanistan tuk a hau i an tuk, Afghanistan ral kongah lungmit in an buai cur lio ah 2003 ah Saddem Hussein cu ruah lo piin nuclear le biological weapon, mass destruction phun a siam tiah sual puh in a pa George H. W. Bush thah a rak timhmi kha teirul a vun cham piak i Iraq cu an rak lai i Saddem Hussein zong thih dan pek a rak si. Mitampi nih W. Bush nih Iraq a kahnak cu zinan duh ruang, US sipuaizi tlak ruang, Saddem nih nuclear a siam ruang tiin an rak phuh nain Bush nih Iraq a tuk hlan tein IAEA tiang zong nih Saddem cozah cu an check fel ko nain cucu an rak hmu mi asi lo. Iraq cu US cozah nih an lak hnu zongah an hmu hlei lo.\n2020 lio US election ahkhan Russia president Putin nih Donald Trump cu a phunphun in teinak a hmuhnak dingah a rak bawmh, tiah US intelligence report nih a rak langhter. Cucu president Biden a thin hun tuk caah biatak tein a rak ruah i President thutden a thut le cang ka Putin a rak call hmasa cem ah ralrinnak a rak pek. Culawng cun ai za naisai lo March 4, 2021 ahkhan ABC News nih interview an rak tuah lio ah a chimmi cu Putin hi lainawngpa asi “a tuh mi man cu a liam lai (He will pay a price), tiah Putin hi zaangfah hrimhrim ai timhlonak le teirulcham hrimhrim a rak i timhnak kong a chim. Nizaan ah Biden nih cun Putin cu “War Criminal” a si tiah denlal te bakin a cheih i Putin nih cun ai kuahpi ngai ti asi. Tutan ah Russia nih Ukraine a vun tukmi hi Biden caah cun caantha taktak asi ve caah Putin hi amah i tel lo te bakin sawp cikcek in a tuah phah te lai ti hi ka zumh ning asi. Ukraine President Zelensky a thazaang a vun der deuh paoh ah le Russia he biaruahnak a vun tlungtlam deuh deng paoh ah Congress ah biachim an sawm i hriamnam thatha le phaisa billion in kan in bawmh lai, tiin a thinlung an mer piak khawh lengmang.\nCu a sullam cu Ukraine ralkap hi saupi in tang kho sehlaw a tan caan a sauh deuh paoh asi le Putin hi a fak deuhdeuh ding asi cu al awk um lo khi asi. Zeicatiah Russia ralkap an cawl deuhdeuh i international pressure and condernm a tan deuhdeuh ve lai. Sanctions zong a fak deuhdeuh chin lengmang lai, War Crime zong puh a si te lai i tazacuai ai huah lai lo tiah chim awk a tha lo, cucu Biden I timh ning asi tiah ka ruah. Hi ral caan hi a sauh tuk tikah cun sanctions le hremnak faktuk an ton caan asau tuk ve tikah Russia economic nih a tuar tuk ve fawn tikah cun Russia mipi cu lam cungah an hungchuak lai i Putin duhlonak an au caan a phan te hrimhrim lai. Cucu Putin nih a tuar kho te lai maw, asiloah zeitindah a phisin lai, China le India nih an bawm ngam taktak lai maw. Cucu an rak hmuh chungmi thil asi caah a hlan kan in India le China cu fakpiin ralrin bia an rak chim cang hna.\nRal caan a sau deuhdeuh i Ukraine an cei deuhdeuh ve cang tikah hriamnam tha deuhdeuh an pek lehlam hna. Zelensky nihcun vanral hi kan veng kho lo bik caah “No fly zone” kan tuah piak uh, asiloah vanlawng kan pe u an timi zong tuhi vawleicung anti-aircraft le anti-missile defense system thabik asi ko lai an timi Russia siam lila S-300 cu Slovakia nih kan pek lai, tiah Slovakia Jaroslav Nad nih a chim, tiah The Washington Post nih cun nizaan ah a tial. Nizaan Thursday ahkhan Putin nih Turkish President Recep Tayyip Erdogan cu suimilam pakhat le a cheu chung phone a chawnh i Ukraine he remnak a duhnak kong a chimh len, tiah BBC nih cun a tial. Palai kan thlah hlan ah Ukraine President Zelensky he i chawnh biaknak ngeih ka rak duhtuk ko tiah a lih le lih in a a chim len ti asi. Taktak ti ahcun Zelensky nihhin remdaihnak taktak a um khawhnak ding ahcun Putin he hin hmaiton tein bia kan i ruah a herh tiah voitampi a chim cang nain cucu Putin nih a rak duh lo.\nUkraine hi le rak fimzir tuk ve hna kaw hospital, cinema le school ah mipi cu an thialter hna i anmah ralkap nih hmunhma an khuar ziar le Russia bomb nih a vun den sual asi le vawleicung pumpi nih biatak deuhdeuh in dan an tat deuhdeuh ve. Russia caah Ukraine teinak thazaang cu an i ngeih tuk ko nain an cawl khawhnak thazaang a tlawm ko. Russia nih Ukraine hi a lak khawh ko lai nain a ralkap tamtuk a sungh lai, cunak a fak deuh dingmi cu Russia hi a tlu cikcek te khawh caah Putin caah a caan donghnak zong asi kho. Cucu Biden nih “a tuh mi man cu na liam lai” a timi teirulchamnak cu asi ve te lai. Tlamtling deuh le thuk deuh in tial ka duh nain riantuan pah asi i khua nih a ka dei phuah. Chelsea Bawi Nih atial mi chung talak mi asi.\nSACRalhrang In Achuak Mi Hna Caah Thawngpang Tha Tuk Si


Malaysia um Myanmar Tanzung nih tlunnak kong thawng a thanhmi - THE CHIN EXPRESS\nMalaysia um Myanmar Tanzung nih tlunnak kong thawng a thanhmi\nMalaysia ram a phanmi Kawlrammi pawl caah Myanmar cozah nih a khanmi vanlawng cu February thla thok in cun Nikhatni, Nithumni le Nilini paoh ah a tlung cang lai.\nMyanmar cozah khan piakmi vanlawng voi 38 le Malaysia cozah khan piakmi vanlawng voi 6 (a dihlak voi 44) in Kawlrammi tampi an tlung cang.\nPhungning tein a ummi 5,733, phungninglo in a ummi (Overstay) 201, lahwahkah thong (camp) in 1,950 (a zate fonh minung 7,884) cu Myanmar ram ah tlunter an si cang.\nMyanmar ram ah tlung dingin fehter cangmi pawl cu Myanmar Tanzung nih a hlankan in an min cazin a tar tawn hna.\nVanlawng khoh khat a tlun fatin lahwahkah thong um Kawlrammi 40 hrawng telh lengmang an si.\nMalaysia um lahwahkah thong 13 ah Myanmar rammi asi tiin fehter cangmi 2,000 hrawng an si i Myanmar ram tlung dingin sautuk an hngah cang caah anmah pawl cu a ran deuhnak in an tlun tuannak hnga tawlrel an timh hna.\nFebruary 4 ah avoi 48nk vanlawng a tlung tthan lai i lahwahkah thong ah a ummi Kawlrammi le phungninglo Kawlrammi pawl tlunter an si cang.\nCovid-19 zawtnak ruangah lahwahkah thong cheukhat ah Myanmar Tanzung rianttuan pawl luh an sian hna lo caah Myanmar rammi pawl interview an tuah kho hna lo.\nLuhnak nawl an pek hna tikah Myanmar rammi an si/lo interview an tuah than te hna lai.\nMyanmar Tanzung nih phungninglo Kawlrammi hna lakah a ngandam lomi le naupawi pawl cu lahwahkah zung ah Check out Memo le Special Pass lak a bawmh hna i 154 an si cang.\nMalaysia lahwahkah zung he an i ceih ning ah Zarhkhat ah minung 35 ca lawng lak khawh a si.\nCu ruangah, a tangmi Kawlrammi pawl nih mah tein lahwahkah zung ah appointment lak i Check out Memo le Special Pass sok ding in Myanmar Tanzung nih a forhfial hna.\nFebruary thla a Zarh 3nk in cun vanlawng pakhat ca ticket cawk tikah phungning tein a ummi (100), phungninglo in a ummi (35) le lahwahkah thong in (40) ca tiin cawk khawh si cang lai.\nCovid-19 zawtnak um lio si ruangah vanlawng ticket cawk tikah MAI vanlawng ticket cawknak zung i ph +60321421199 ah chawnh in min le hmetpungtin pek hnu ah May Bank account number 514356400838 ah ticket man kuat in cawk khawh a si.\nMyanmar Tanzung nih avoi 49nk le 50nk vanlawng in tlung dingmi min cazin zong a chuah cang.\n-Myanmar Embassy in Kuala Lumpur, Malaysia


Inn Ngeilo Lamcung Khuasa Mi Kum 52 Nu Hlasak Mi Nih Vawleicung Ahninh ( Video) - JM News\nInn Ngeilo Lamcung Khuasa Mi Kum 52 Nu Hlasak Mi Nih Vawleicung Ahninh ( Video)\nUmnak inn neilo mi nu pakhat nih Los Angeles khua i vawleitang tlanglawng kalnak lam pawng ah Opera hla asak lio cu LAPD palek pa nih Video in record a tuah hnu ah social media ah an rak post i vawleicung pi a hninh dih cikcek.\nminu hi a min ah Emily Zamourka asi i kum 52 minung asi, a nih hi thate in music lei cawnnak le training a rak ngei bal mi asi i aluancia kum 20 lio ahkhan Russian in US ah a rak pem mi asi.\nUmnak inn ngeilo ( homeless) dirhmun a chuak nak aruang hi a dam lo ruang i si-ai man liam ding tamtuk angei ruang ah tubantuk riahbuk ngei lo tiang a chuah nak hi asi. Ringaw tumnak (Violine $ 10,000) man hi aa ngeihchun mi te asi nain lamcung khua asak lio ah mi nih an fir piak i an hrawh piak dih.\nTlanglawng kalnak lam pawng te in hla asak lio Video an thlah mi cu Social media an post hnu ah mipi thinlung ah hmunhma ahung lak lawng si lo in Grammy nomented Producer asimi Joel Dianmond nih a hmuhtheih tik ah minu cu Recording tuah in a sawm asinain Zamourka nih a conhlan le cohlan lo theih asi rih lo, GofoundMe website in bawmhnak an hal piak i $ 59,000 an hmuh piak cang tiah theih asi. Tu hi vawleicung Media minthang tampi in akonglam chimrel asi tik ah vawleicung mipi lungthin a hung la ngaingai, youtube hna zong ah a kong tampi hmuh khawh asi cang.\nRelated Topics:Celebrity, world


Kan Ram Thimnak A Hung Dih Cang Chin Ram Caah Zeidah Kan I Timh Awk Si? – Onlinenungak\nKan Ram Thimnak A Hung Dih Cang Chin Ram Caah Zeidah Kan I Timh Awk Si?\nKawlram pumpi thimnak cu a hung dih uahmah cang va si kaw, a dih cangmi thimnak pin ah kan ram le kan miphun caah zeidah kan i tinh i kan tuan awk a si timi he pehtlai in tlawmte ka hmuh ning tial ka duh. Kawlram thimnak a dih cang bangin a chuakmi cu an chuak cang i kan miphun aiawhtu dirhmun ah an dir cang, kan miphun caah zeidah an tuah lai timi zoh lawng tang cang. A chuakmi kan MPs pawl hna caah le an tuah awk si ko tiah ruahnak cu kan ngei cio ko hna lai i si hnaseh ti kan duh ciomi zong um cio lai ti zumhnak ka ngei.\n1. Nakah kan Miphun, chin state caah kan MP pawl nih tuah i zuam hnaseh ti ka duh cemmi cu Thanchonak-development hi a si. Thanchonak kan chin state ah a um khawhnak dingah biapi cem hna cu kan MP pawl an si.\n2. Nakah kan MP pawl nih ngei hna seh ti ka duhmi cu Dinfelnak hi hriam tha bik laimi thanchonak caah i tlaih kho hnasehlaw ti ka duh cem. Kha hlan MP, CM tuanmi an tuanbia pawl kha tutan time,caan ahhin hnawh khawh i zuam hnasehlaw ti ka duh.\n3. Tender kongah Eihmuar a tam tiah mipi au-aw cu libang ai hnin, hi Eihmur hi Dinnak le Chin State zawnruahnak tel loin tuah khawhmi silo. Tender an pek ning hna hi an remh siamlo cun buainak a chuak than khomi thil a si. Tender phawt zamh an thiam ahcun eihmuar timi zong hi kan chin ram ah a tlawm ngai cang lai.\nTender sawktu company hna kha Uktu hna nih anmah le an sining hoih cio in pek i tuanter a herh, hi ahhin a ting cia zong mirum si ai tiah kumkhat ah pahnih thum tlaihter siloin pakhat kha pek siseh. A dang ting colo zong nih an hmuh venak hnga unau tingzo cio in phawt zamh a tha. Hi phawt zomh tikah hin, sining zoh hrim cu a hsumi si caah a sawktu vialte an sining zoh in pek thiam zong a biapi. A dam tampi ko nain mah nih hin huap ko seh law mu a sau sual lai.\nCun zung kip ah cozah nih mipi caah ri a khiahmi lengah a hleihluat in tangka laak um tilo dingin tawlrel thiam i ning canglo khuasa poh rian dinhter siseh. Cun tangka pek ruangah rian hmuhter siloin a sawktu thiamnak nih a tlinhmi nih rian tingco dingin i zuam hnaseh. Hlan kan ram, chin state sining zoh tikah Sifak Nu/Pa caah a thiamnak nih a tlinh zongah rian hmuh khawh a silo, mirum ta bantukah a cang. Hi nih hin Chin State development zong a hrawh khawh.\nA donghnak ah chim ka duh cemmi le si hnaseh ti saduh ka thahmi cu, Chin State Thanchonak caah dinnak in MP,CM pawl nih kan ram hi hruai hnaseh law ti hi a si. Tangka pe kho deuh poh tender kumkhat ah pa 4/5 hna hmu i a fel komi zong pakhat hmanh hmuhlo i cawibelhter, a fellomi zong mirum, minei si cun rian peek peng hi a dik lomi uknak si i MP,CM tuan hi pumpaak caah a kalmi si cang.A chuakmi MPs pawl soisel hi dai cang hna u sihlaw, zeitin dah kan ram caah rian an tuan khawh lai tiah thazaang pek tuin tan la cang hna u sih. Soiselnak nih thatnak nakin chiatnak a chuahpi deuh, a caan hi theihthiam i zuam cio cang hna u sih.\nHihi chin state development, thanchonak caah a herh ko rua tiah ka ruahmi ka van thai vemi si, chap awk tampi um lai a tling lailo, phone catial si caah a ruah zia ka thiam u law, thazaang ka pe peng u.\nThe Thantlang post network ngeitu, Stonnybawi.


Kawl Ralkap bia chirhchan. – The Cherry Par\nKawl Ralkap bia chirhchan.\nKawl Ralkap bia chirhchan. Kawl ralkap nih uknak an lak i kan ar dih. Zeiruang ah dah uknak kan lak timi thanhca an chuah mi ah 2008 consitution article 417 ning in kan tuah tiah an ti. 2008 constitution cu ka ihnak chantling pawng ah pakhat ka chiah i ka library ah pakhat ka chiah. Kawl ralkap thanh ca an chuah mi ka hmuh le cangka in 2008 constitution cu ka kau i article 417 cu ka rel than. Uknak lak nak ding ah an i chirhchan mi constitution article le ram si ning le an thil tuah hi pakhat hmanh ai pehtlai lo mi an si.\nAn tlaih mi hna lunung ngandam in Khuazing Pathian nih domhtlai hram hna seh. Atu bantuk vawlei pi pul le tlangra thalo nih an kan cul lio ah mipi ngandam le himbawm nak ah kan biakmi kan Khuazing le Pathian nih rak kan rungveng hram seh. Kawl ralkap ngai zei dang tuah awk hi maw an theih zinpan hnga lo ti awk in. Credit: Salai Bawi Lian Mang\nAtu te kha Yangon upa pakhat he kan i chawn kho. Phone line 3 a ngei i pa 2 an phih cang. Pakhat a tang i a van ka chwnh ta manh. Atu tlawmpal ah an phih colh ko lai a ti. Ralkap nih nawl ngeihnak hi kum khat chung kan tlaih lai tiah ralkap hmanmi Myawaddy Television ah an thanh cang ti si. Ram chung internet vialte an phih dih cang. MRTV le TV stations vislte zong ralkap nih an lak dih cang ti si.\nVice President 1 Myint Swe nih kum khat chung President a tlaih lai. Mipi an awlokchong ko. Bank ah phaisa thoh ah mipi an i nam, facang le ei ding zalh ah chuk le cho an tli hna ti si. Zeidek an lawh thai tehna lai. Credit: Vanceuuk Khenglawt\n← US ummi caah siaherh bia\nKan ram nih thil chiahru tuk a ton lio si caah daih ko awk a ttha lo →


Lainu ahcun hi nu nak in aa dawh deuh mi nan theih ti lai ka zum lo. Aa dawh kho taktak Lainu hrim a lo loh – FIAKFAIROCK\nLainu ahcun hi nu nak in aa dawh deuh mi nan theih ti lai ka zum lo. Aa dawh kho taktak Lainu hrim a lo loh\nKan Lainu lakah muidawh ngaingai mi le pumrua ttha ngaingai mi nungak Shin Bia hmanthlak dawh taktak mi pawl kan zoh nak caan a si lai. A hmanthlak pawl ka van thlah mi hi Insta i a thlah mi pawl an si, a mah nawl lak hmasak lo i ka van thlah mi a si caah ‘phiat’ a ti si ahcun phiat khawh a si fawn lawi. Muidawh taktak mi le pumrua ttha taktak mi a si caah ka van thlah nak a ruang cu a si.\nLaimi hi kan men bak lo, vawlei a tthancho bantuk in Laimi zong kan tthangcho ve taktak cang i, kan ei din zong a ttha chin lengmang, mah cacun a si ttheu lai kan Lainu lak in muidawh taktak mi an van chuak chin lengmang ko. Fashion lei ah siseh kan tthangcho taktak timi cu hmanthlak zoh ah hin hmuh khawh a si fawn.\nCu lawng cu a si bak lo, thiam nak lei zong ah siseh kan Laimi lak in mi tampi nih phun dang dang ah degree a la mi an um cuahmah cang i Doctor tiang a awngmi an um cang. Vawlei ram pumpi ah hin um lo nak hmanh kan ngei ti lo ti awk khi a si ve cang.\nMuidawh siseh an tam chin lengmang. Mah hna muidawh lak ahcun kan Lainu Shin Bia hi a si. A hmanthlak tampi ka van thlah i rak zoh ve cio ko tuah dawh nan ti ve cio lai ka zumh. Nungak Shin Bia hi ram thumnak lei i ummi si dawh a si. Nungak fel ngaingai a si lai timi zong ruahnak tampi ka ngei.\nNungak Shin Bia hmanthlak pawl cu hmuh an nuam kho taktak, a ttawk hrim hi a ngan tuk, a pumrua hi a ttha law law, Laipa cacun thluak buai khawh nak a si ve. Lai pa mit lawng a lem lai ka zum bak lo, a hmanthlak dawh taktak mi zoh tik ah miphun dang tlangval mit zong a lem bak ko lai, hmuh a nuam law law.


Myanmar Rammi hna Bawmhnak Pek ding in Aung La nih US President a Hal – Hakha Cherry\nRialdip uktu ralkap nih Myanmar rammi pawl ruru hranghrang in an tuahtomi hna kong he pehtlai in US President Joe Biden nih Myanmar ralkap hi chawnbia kho sehlaw Myanmar rammi hna ca ah bawmhnak nganpi pakhat a si lai, tiah One Championship Light Heavyweight Champion Aung La nih a chim.\nCu pin ah Myanmar ramchung Media rianttuannak phihkham an tong, online zong in zalong tein cattial khawh a si lo, inn tiang ah ralkap nih an kal hnawh hna i an tlaih hna. Cucaah, President Biden nih Myanmar ralkap hi kan chawnbiakpiak kho sehlaw Myanmar rammi zapi kan i lawm tuk hnga, taih Aung La nih a langhter chap.The Chin Journal April 22, Yangon\nUS ah Za Uk Lian nih Minung Pakhat Meithal in a Kah Hnu ah aa That Ve .US ram Pennsylvania State ah Laimi Za Uk Lian (kum 45) nih minung pahnih meithal in a kah hna i minung pakhat a nunnak a liam, tiah thawng kan theih.\nLehigh County ah a ummi Store pakhat ah Za Uk Lian cu motor in a kal i, highway lamcung ah a kalmi motor pakhat cu voi tampi meithal in a kah. Motor a mongtu nu meithal kuan nih a khen lo caah nunhim in a um.\nCun, Jeep motor chung ah a ummi pa cu Za Uk Lian nih a kah ve i hliam a pu.\nStore ah rian a ttuanmi minung pakhat nih, “Meithal in kah a tongmi pa cu a motor chung in a chuak i bawmh hal in a au len,” tiah a chim.\nCu dih cun datsi a rawngmi Truck motor mongtu pa cu Za Uk Lian nih a kah tthan i cu pa cu a nunnak a liam.\nA nunnak a liammi pa hi Ramon Ramirez (kum 31) tiah theihmi a si. Za Uk Lian cu a kee in a zaam i amah tein meithal in aa kap ve.\nZa Uk Lian hi South Whitehall Township ah a ummi a si i, zei ruang ah dah atu bantuk in thahnawnnak a tuah, timi fiang in theih a si lo. The Chin Journal April 22, Yangon\nChin National Defense Force (CNDF) timi hriamtlaibu thar a vun dirmi kongah zeihmanh khuaruahhar awk a um lo.


Chin Ram KHualipi Hakha Cu Minung 15000 Leng Nih An Chuah Tak Ko Cang! – Chin 11 News\nChin Ram KHualipi Hakha Cu Minung 15000 Leng Nih An Chuah Tak Ko Cang!\nPosted By: chin11news April 2, 2021\nKan Chin ram khualipi HAKHA cu minung 15000 leng nih an chauh tak ko cang. CNA/CNF tiah Chin miphun nih kan ram le kan miphun kilventu buu tiin kan in ruah mi hna cu nihin ni tiang ah an i tim tuah nak caan adih kho ri lo caah asi. A caan aphan tikah a kan dirh kham ko lai tiah ruahchannak tampi kan ngei ko.\nChin ram Kalaymyo hi Chin miphun vialte kan tling nak asi tiin an chim tawn. Tulio hi ZOMI Army nih Chin mipi le Chin ram cu an kilven tiin kan theih. Min Aung Hlaing hruaimi Uico ralkap pawl athahtu zong kha ZOMI Army asi tiin kan theih pah lengmang ko cang.\nCNA/CNF bochan in um lengmang hna hla usih. Kan hmaiah aum mi kan ral cu kan mah tein i kilven ko hna usih. Minung hi voihni kan thi lai lo cucaah kan nunnak hi awltuk in pek sawh ding asi lo. Min Aung Hlaing hruaimi Uico ralkap pawl i tlai ter lo ding asi. Credit: Chawche Bawi Za Kham\nRelchih ding cabia thatukmi : Victoria Cungah Lawmhnak 1:- Minung hi Pathian nih zalonnak tling a kan pek mi kan si. Zalong tein khua kan ruat kho i bia kan khiak kho. Mi kong zong kan i ceih ngam i way-phan nak (criticism) zong mah le siarem ning hoih in kan tuah ko hna. Fak kan duh mi kan fak hna, thangtthat kan duhmi kan thangtthat hna i thangchiat kan duhmi hna zong kan thangchiat ko hna.\nHi vialte hi zalonnak kan ngeih cio caah a si. Mirang hi an rak fim cingcing ko: “Na zalonnak cu ka hnarpar te ah hin a dong,” timi phungthluk an ngei. Na zalonnak kha midang na hnursuar lo ahcun, mi har na va tongh lem lo ahcun a poinak a um lo tinak a si rua.\nKannih Chin miphun hi kan fimnak le hmuhtonmi lei ah kan ngakchia deuh ko rih rua, kan zalonnak hi mi hnar a va thongh lengmang i a poi ngaingai. Winele beerte kan hun rit pah hnu i fb le media ah bia kan chimmi, ca kan ttialmi cheukhat hna hi a ttialtu lila nih a fimhrin ah a rel tthan, a ngaih tthan ahcun a hmai a khaap theng lai lo.\nCeihphai na ton cuahmah zong ah a hlan-kan in timhtuahnak na kan ngeih piakmi hi hmual ngei tuk in miphun a kan ven, kan hna na kan ngamh. Minung pakhat taktak hmanh nunnak sungh ttung lo in nan fimnak le raltthatnak in teinak kan hmuhpi hram ko sawh. Pathian naa bochan i hmunlai ah a chiami na si caah khuaawng na pemh ko lai.\nRamchung, a bik in ramleng um laitlai kan unau hna nih thlacamnak le chawva an ngeih mi vialte in an kan dirkamh fawn i kan i lawm bak, kan ruahchannak zong a ceu a ttha. Bawipa nih teinak kan pe tuan ko seh. Credit: Lal Pek Lian


Mizoram Second Covid-19 A Chuak Tthan Caah Mizoram Mipi Lungrethei In An Um Dih Tthan - Khuaruah Har News\nMizoram cu Covid-19 mizaw 100 lawng kan ngei cang tiah hna ngam taktak in an um caah October 16 thawk in Siangin an awmter hna i siangin an kai tlawmpal ah sianghakchia minung 13 sin in zawtnak an hmuh tthan tiah theih asi.\nMizoram cu an Pastor te nih November thla in cun pumnak kan ngei kho cang lai tiah an chimciah cuahmah lioah an ruah lo tuk in second Covid-19 zawtnak nih a den tthan hna caah lungrethei taktak in an um tthan. Sianghakchia minung 13 sin in zawtnak an hmuhnak sianginn cu Mizoram sianginn ah a lian cem mi a si tiah theih asi.\nTuah hin Mizoram kan unau hna cu Assam he ramri ruangah fak taktak in an buai cuahmah lio si ko hmanh sehlaw, an ram chung ah Second Covid-19 zawtnak nih a den tthan hna caah hruaitu tampi cu ramri buainak lei hmanh lungthin pe kho ti lo in lungrethei taktak in an um cuahmah tiah theih a si.\nTuah hin Manipur ram ah biatak tein Covid-19 a karh caah Total Lockdown ding in Central Cozah aw-an an nghak cuahmah lio pi a si. Kan theih dih bang in Covid a rak i thawk nak China ram zawng zawtnak a thiang tuk cang tiah sianginn, dawr, chawhlehthal nak a phunphun an awn thluahmah hnu in second Covid zawtnak nih fak taktak in a den than hna.\nMizoram cu nizan ah khan siangakchia minung 17 an hmuh hna i, tuni ah minung 13 an dohlak ah minung 20 an tling cang tiah theih a si. Second Covid an hmuh mi hna chung in cun a zualhma ngai mi ICU tiang luh hau mi zawng an um cang tiah theih asi.\nHi vialte Second Covid an hmuhnak hi mizei sin in an hmuh dah si ti hmanh tu tiang biafiang an thei kho rih lo. Mizoram sianginn ah a lian taktak mi a si in zawtnak an hmuh than caah hruai tu le cu an lungrethei taktak. Kan umnak hmun cio in thlacam nak in bawm cio hna u sih. Rf: Mizo Special Report\nCovid-19 ruangah lungrethei i um lio ah thihnak vun tawn ko cu a fak tawn ko mu\nMalaysia Airline MH370 | Laiholh Documentary (PART- 1)\nVawleicung KhawiKa Ram Na Um Zawng Ah Na Daling Lungtur Theihter Kho Tu Kutdonghrolh An Ser Khawh Cang\nLungcawite Khuami Nih An Kan Tanpi Ning Cu A Mak Ko, JCB Kan Cawk Tikah Anmah Khua In Lam Cawh Hram Kan Thawk La


Chin mipi nih mangah kan mang bal lo mi cu USA ah tuah a si cang lai\nZei poah hi Pathian ruangah a si, Chinmi hna hi Pathian nih a rian ttuan ding in le a ram kauter ding in a thim mi kan si ning a lan gthluamah cang, mah bantuk caan ttha hi chinmi caah cun sunglawi tuk mi thil a si\n“2020/2021 kum cu the City of Lewisville Art Advisory Committee nih Lewisville, TX um Chin miphun pawl nunphung le zatlang he pehtlai in biapi ah chiah in sunhlawi ter an timh.\nHi bantuk tuah khawhnak ding caah Chin artist pawl hlan in lung in tuah mi zuk ser zong phun khat asi lai tiah theih asi.\nCu ser hnga mi zuk cu Lewisville Central Park ah chiah i Chin miphun pawl sining langhter asi lai. Cu caah Chin artist lak ah hibantuk ṭuan pi kho tu nan theih mi aum ah cun ruahnak pek ding in bawmh kan in hal hna. Lewisville hrawng khuasa theng mi asi a herh lem lo.\nHi kong he pehtlai in hnabeisei mi na um asi le kboring@cityflewisville.com ah pehtlai kho kan si i zei bantuk dah a rem hnga ti zong ruahchan kho asi hnga. A herh asi cun Chin holh let tu zong tawlrel piak asi”. Credit- CCNC\nBe the first to comment on "Chin mipi nih mangah kan mang bal lo mi cu USA ah tuah a si cang lai"


Salai Ceu Bik Thawng Nih Pu Zasang Cinzah Cu A Phomh Than Ve Cang, A Mak Taktak – Lai Lungrawn Post\nSalai Ceu Bik Thawng Nih Pu Zasang Cinzah Cu A Phomh Than Ve Cang, A Mak Taktak\nOctober 1, 2020 admin Thawngpang\nUnau Zasang Cinzah, Ka catialmi comment/review na tuah caah kai lawm. Saya Tluang nih a hun ka fial le tlawmpal ka hun in leh ta ve ne lai. Pakhatnak ah “(miphun covo cu) aho sin in dah nan lak lai” timi kongah: “Akan chuttu Kawl (cozah+ralkap) sin in” ka ti, aruang cu tlangcungmi kan covo (self-determiantion/federal) cu Panglong buar a si caah Kawl kut ah a taap cumu–cucu na cohlan ka zumh ko. Cu “Kawl” ti tikah nawlngeihnak tungtlang (power structure and institution) khi zoh law Cozah le Rakap an si. Party le minung kha cu an ithleng lengmang ko (lai) NLD maw Min Aung Hlaing maw, khakha biapi si lo.\n“2008 Phunghrampi sin ah” na timi hi cu an hei chiahnak hmun khi a si. Khakha a biapi tukmi a silo. Thingkuang ah maw, bizu ah maw bukbau ahdah ti kha biapi lo. An duhnak poh ah an thial lengmangmi a si ko. Tahchunhnak ah — 1947 Phunghrampi le 1974 Phunghrampi tangah an rak chiah nain an hlonh than veve ko. Phunghrampi an hrawh/hlonh i kan duhmi kan ngah maw…? Nem-mam. Catlap sawhsawh a si caah a si.\nSaya Tluang biahalnak khi rel than hmanh. “Aho sin in dah nan lak lai (from whom/who) ti a si. Cucaah a fawinak in “a kan chut-tu sin in” tiah ka lehmi a si. Nan namtong an fir/chuh a si ahcun aho sin in/ah dah nan lak lai—an chut-tu or firtu sin in si ko lo maw?  Laldeng kha Rajiv Gandhi nih na ram ah cite hmanh chuak lo si kaw khoika ah dah cite na lak lai” tiah a hal le “a bawm ah” a ti ti si. Cutucu “khoika ah dah (where)” ti a si caah a hmunhma sawh in leh. Atu a biahalnak khi stakeholder actors (who) kha a sawh duhmi a si, thilri (inanimate) le hmunhma a silo.\nVan peh ko ninglaw, atu ahhin kan covo hi 2008 phunghrampi le ralkap lawng puh awk tha lo ka ti lengmang. 1948 lio tein U Nu democracy nih an kan chuh cangmi a si. Ralkap si lo. Atu zong hi ralkap nih Phunghrampi article(261) a simi “tlangcungmi mah tein cozah ser khawhnak nawl”(federal ah a biapi taktakmi tungtlang a simi) remh dingin biatung an chuahpi nain NLD nih a kham ko. Chim duhmi cu Kawl ralkap le Kawl cozah (party) ikomh lawngin kan duhmi an kan pek khawh lai. Nawlngeihnak an icheuh caah a si. Pakhat lawng puh ding si lo.\nPahnihnak ah, Miphun Covo kan timi hi 2008 Phunghrampi nih a phih dihmi a si lo. Ka ca khi rel than hmanh. 2008 Phunghrampi remh hau loin miphun covo lak khawh dingmi a biapi taktakmi (Chin nih kan herh taktakmi pa 6) ka telh. Cucu Chin mipi nih CNLD an dirpi i teinak kan hmuh ahcun kan lakthan(reclaim) khawhmi a si ko. Na rel rua lo ka ti. NLD cozah nih a tuah khawhmi si ko– a duh lo caah si. Chim duhmi cu 2008 Phunghrampi hi puh dih ding si lo.\n2008 Phundang tham cu an duh le Kawl nih an mei in an duah lai i a thar an tial khawh ko. Kan duhmi federal ai tel hlei lai maw. no. NLD nih a chuahpimi Phunghrampi 114 chung zongah federal tlangcungmi duhmi pakhat hmanh ai tel hlei lo. 2008 Phunghrampi tham cu catlap/cauk si. Keimah sin zongah uk 5 hrawng um ko i na neih rih lo ahcun kan pek ve lai.\nTuluk mifim Sun Tzu nih “know your enemy (na ral kha theifiang)” ati. Atucu Kawl nih tlawmpal mit-hleh an van kan piah luklak i kan lung vaivuanh sual ahcun a poi tuk lai. Kan ral hmanh kan fian lo sual cun luatnak lam cu a va hla chinchin.\nPathumnak ah, miphun covo vialte kanmah CNLD nih kan lak than dih lai kan ti ballo. Ka tial ko khih. Nain Chin mipi nih nan kan dirpi ahcun kan lak khawhmi tampi a um ka ti khih, list in ka tuah ko khih. Khikhi rel law hihi nan la kho lai lo tiah na ti ahcun a point in chim law ka duh. NLD nih kan miphun covo a simi Chin Miphun Ni (CND) zungkhar a kan tuahpiak duh lo, kan ramri an kan chuhmi an kan pe than duh lo, nuhrin holh cacawnnak a kan pe duh lo, kokek thilmansung thenhphawtnak a tuah duh lo, Chin Acts upadi kan remhmi a pass duh lo. Hi pawl kongah 2008 Phunghrampi le ralkap puh ding um lo, khammi pakhat hmanh um lo, ka ti cang kha.\nPalinak ah, tlangcungmi kan lung ai rual kho bal lai lo tiah thachiatnak le phelhsolhnak bia hi chim hngin sawh hlah uh law ka duh. Na chim bang kum 50 renglo dothlennak a tuahmi Karen le Kachin tepawl hmanh an lungdong rih lo. Chin hna cu nizan tihni ah meiphu kan kau ka te lawng si rih. Cu hmanh cu nan kan telpi duh set rih lo  Ral tuk hlan ah kuan dih cu zeitin. Kan miphun covo cu Kawl party (NLD, USDP etc) pawl nih an kan pe duh lo— ka fianter cang khah. Ralkap cu chim haulo. Tar hna nih biasi an phai cun theihthiam khawh a si. Nanmah bantuk mino, ramtha ummi, mifimthiam kan in neihchun hna nih lungdonghnak le solhphelhnak bia cu chim hlah uhlaw ka duh. Kan in herh tuk hna hih. CNF le CNLD thawnter usih. Tlangcung hriamtlai le tlangcung party thawnter usih. Achung le aleng in itthuan usih. CNLD rak dirpi. Credit: Salai Ceu Bik Thawng\nCHRO Nih Kum 25 Chung Rian A Rak Tuannak Kong Hi A Rak Mak Kho Taktak\nRosy Biak Nih The Hakha Post Dirhmun Le Sining Cu Fiangput In A Chim Cang\nUico Ralkap Nih Chin Nu A Tleihrem Hoi E\nThih Dar:Tlangval Cung Cung Nih Mual A Kan Liam Tak E!\nVideo SAC Ralhrang Pawl PDF Pasal Tha Nih Bomb In An Thuat Ve Cang Hna Ceilak An Thi\nA Poi Ko Ralhrang Bomb Nih Mindat Mipi Pa2 A Thah Cang Hna Kahdoh Nak A Fak Thlacam Bawm U Si\nRalhrang Rallokap Nih Kawlram Rawkral Lo Ding In Khumzualtu Kan Si An Ti Nak Sullam\nCDF Le CNA Kan Fim Khuar Tak Hau Cang NUG Nih Ram Ka Lak Cang Lai A Ti Ve Cang Hi\nUS Ram Ah Mithi Ruak 60 Leng Voikhat Ah An Char A Poi Hringhran


Hi Ruang Ah Hin President Trump Hi Mark Tamdeuh Ngaingai A Hmuh Lai – Chin 11 News\nHi Ruang Ah Hin President Trump Hi Mark Tamdeuh Ngaingai A Hmuh Lai\nPosted By: Chin News June 11, 2020\nMiphun thleiden nak a tamtuk tiah mipi an au cuahmah nak hmun US rampi ah zeitluk indah minung hi kan itlukruan ko ti langhter nak ah minak miphun chung in a voikhat nak bik US ramchung ah vanlawng ralkap hruaitu hna lakah a ngan bik mi cu june 9 ah khan rian pek a rak si.\nRepublican Party member pawl nih an thithruai mi hna hluatdaw pawl meeting an tuah nak ah Gen. Charles Brown hi vote 98 an lungtlin pi mi a si i duhlo nak lein vote pakhat hmanh umlo bak in minak miphun chung in a voikhat nak bik US Air Force chief ah thim mi hi a si i President Trump zong nih US tuanbia ah pakhat nak bik a si tiah a chim.\nGen. Charles Brown nih Air Force chief ah an fehter hnu in zeitluk indah US ram le mipi caah dawtnak le lungput tha a ngeih nak kong zong a chim i Air Force chung a um hlan le a um hnuin a thil ton mi kong zong a chim ve. Gen. Charles Brown hi tulio ah cun Pacific Air Forces ah ralkap 46,000 a hruai lio mi hna a si i kum 36 chung zumhlak tein US ram caah ralkap rian a tuan cang mi zong a si.\nGen. Charles Brown (kum 58) hi Africa miphun a si i minak miphun a si ko nain US Air Force ralkap hna lak ah a nganbik ah thim a si mi nih hin zeitluk indah President Trump nih miphun tleiden nak le nautat nak a ngei lo mi a si hi alanghter ngai tiah zong an chim cio mi a si. Cun American ram ah cun mi vialte hi tlukruan nak kan ngei cio, kan I khat dih ko ti zong a langhter ngai caah hi nih hin President Trump caah tamngai mark a pek lai tiah an zumh cio.


US election 2020 Hi 2000 lio i Florida i Vote Relthannak bantuk hei ai lo maw? – Onlinenungak\n2000 lio ah zeidah a cang : US tuanbia chungah vote kongah a buaibaibikmi 2000 election lio ah khan, Republican governor of Texas zong a si i, US president hlun i a fapa a si mi George W Bush sinah Democratic Vice-President Al Gore hi mark tlawmte lawng in a rak sung bal. 2000 lio zongah cun, khat le khat an i tluk ngai te lai, tiah opinion poll nih a rak chimcung bal. Election zaan a vun i thok in cun, election a phichuak ai hliahnak dingah Florida liangcungah zeizongte ai fu. Cu lio ah cun Florida nih electoral vote ai ngeihmi hi 25 a si. Nihin ah cun 29 a si cang.\nBallots an rel in cun, US networks kip nih Florida cu Al Gore tei ah an chiah. Asinain, a nehnu deuh ah khin, khat le khat an i tluktuk than, tiin thawng an thanh than. Suimilaam tlawmpal a vung rauh ah khin ‘Bush nih Florida ah buan a co than e,’ tiin network pakhat hnu pakhat nih thawng an vun thanh. Asinain, cu hnu zongah cun, buan a cotu fenh khawh an si rih lo, an i tluktuk than, tiin an thanh than. Election zaan cu pengpaso (seesaw) ai citmi ko an lo. “A sunghkhaan ko cang,” tiin Al Gore nih Bush cu phone in a hei chonh. “Nangmah tu kha a sungh khaan ko rawh,” tiin Bush nih a hei chonh than ve.\nBush nih 1,784 vote in Al Gore cu a hleih i, Florida law ning tein vote relthannak tuah dingin an nawl caah, a thai zing ah an thok colh ve. Bush a vote cu 327 tiangin an thumh. Cu hnu cun Florida chungum county kip ah vote relthannak tuah vir dingin Al Gore campaign nih nawlnak an tuah chap. Rampumpi mit cu Florida cung lawngah ai fu cang hna i, cu lio i voting machine (seh) ah a langmi ballots cung i an cumhmi (catlap then/thleh duh ah stamp in hmetete awng um dingin cumh a si) pawl an dikfel le dikfel lo dawthlattu pawl nih thatein an cekhlat hna. Cu ti an check lio hmanthlaak cu news networks pawl nih an langhter lulh hna. A cheu voters pawl nih an ballots cu an cumh tikah, a cheu cu an ballot le a tanglei catlap ai then lomi an um. Cu tikah mizeideuh an thim, ti ai fiang tawn lo. Cun, thil pakhat a um rih mi cu, ballot cungah cumhmi a awng tete cu a um ko nain, hlan lakin ai cumh lo tikah, cu bantuk ballot paoh cu lunghrinmi asiloah tuahchommi ah chiahpiak an si.\nNihin election kongah zeidah ai dannak a um? : 2000 election lio i vote relthannak an tuah lio ah khan cun, biahalnak chuahpi khotu ballot capar ah a cat/ ai then lo mi (hanging chads) an um. Tutan election ah hin cun vote kongah dehhlennak a um, tiin tazacuainak lawng a um – cu kongah cun le tehte a um fawn lo. A tlawmbik state 5 hrawngah Trump legal team nih tazacuainak an tuah. “Kan ram ah dehhlennak nganpi a tlung” tiin hrihhram um lo piin a chim. April tein khan mail-in vote hi a rak zum lo cang i, dehhlennak tampi a um khomi a si, tiin a chim. Tehte le thitha in an langhter kho fawn lo. Vote kong i dehhlennak hi cu a tlawmte tawn i, vote tlawmte lawng a hnursuan tawn, tiah election law experts pawl nih an chim.\nGeorgia ah hin, Biden nih Trump hi vote 14,000 hrawngin a lonh. Automatic in vote relthannak tuah tikah vote 14,000 hi a tlawmmi a lo ko. Asinain, election phichuak cu ai thlen hlei lai cu zumh a si hlei lo. Vote relthannak an tuah ruangah thil ai thlengmi pathum a um bal – 2008 lio ah Minnesota Senate zuam lio ah siseh, 2004 i Washington governor thim lio ah siseh, 2006 i Vermont auditor thim lio ah khan a um bal. Asinain cu pathum lio ah cun, a hramthok te i margin in khat le khat vote an i thlau mi kha 500 hrawnghrang lawng an rak si bal. Trump nih a president dirhmun a humhaak khawhnak dingah cun electoral college vote 270 a hmuh a hau i, cu tikah Georgia lawng i buanco hi a caah san a tlai hlei rih lo. “Tutan election thilsining hi ai khat lo” tiin 2000 vote relthannak an tuah lio i kaphnih party caah sihni a tuanmi hna nih an chim.\n“Election Day hnu ah Post office in a rak phanmi vote paoh cu phung he ai kalhmi a si. Cucaah hi pawl hi cu vun relhchih ti hlah u,” tiin Trump nih a aupimi cu 2000 lio i Bush’s team a hruaitu former secretary of state James Baker nih a soisel ngaingai. (Virus a tlun caah hin, Election Day hlan tein rak kuat cangmi ballot paoh cu Election Day hnu ni 3 tiang i an rak phaak ko ah cun cohlan an si lai, tiah Pennsylvania biaceihzung nih a ni a rak thawn cangmi a si.) “2000 lio i kan buaipimi than kha cu, vote an thlakmi kan rel than, kan rel than, kan rel than, cu hnu ah election kan donghter,” tiah Mr Barker nih a chim. Asinain, Senate leader Mitch McConnell hei ti bantuk Republican lakah a cheukhat seniors pawl nih cun Trump nih zazacuainak nawl a ngeihmi an dirpi ve.\nTazacuainak a tuahmi Supreme Court tiang lanhpi dingin tu le tu Trump nih a chim. Asinain, hi thil hi cutluk in a fawibai mi cu a si lem lo. US Attorney General William Barr nih hlathlainak tuah dingin cozah sihni pawl nawl a pek cang ko hna bu zongah, tazacuainak a tuahmi cu state level biaceihzung kipah ceihhmai (challenge) hmasa an si lai.\nTazacuainak an tuahmi cu state biaceihbawi nih an cohlan hnu ah vote relthannak tuah dingin nawl an chuahpiak te hna ding khi a si. Cu hnu lawngah cun an biasu cuaithlaipiak dingin Supreme Court sinah bomhnak an hal te lai. Sihmanhsehlaw, tazacuainak an tuahmi a hmuru kongah phungningtein federal, asiloah legal lei in biahalnak tuah a si hrimhrim te lai.\nNihin tiang i Trump te lei nih an chimmi kongah biafiang pakhat hmanh a um rih lo. A chinchap lo ah ti le bang ahcun State cozah pawl nih an hnonh piak lulh cang hoi. Mangkong chim bantuk men ah a cang ko cang lai hi! Chelsea Bawi


A fa le pathum ruang ah David Backkham a ngaih chia – LAICOMM\nA fa le pathum ruang ah David Backkham a ngaih chia\nVawlei cung Pumpululh minthang si mi David Backkham i a fa le cu pumpululh lei ah duhnak lungthin an ngei lo tiah ngaihchia ngai in a chim. Manchester United Le England team ah a min a rak thang tuk mi a si. Backkham nih fa (4) a ngeih mi lak ah hngakchia bik nu te lawng nih pumpululh lei duhnak lungthin a ngei mi a si i a dang a fa le pathum nih an duh lo ruang ah a ngaihchiat nak cu a si.\nA fa le cu Beckkham nih a keneh lam kho hna seh tiah a duh piak mi an si. A duh piak mi ning in an si lo caah ka ngaih chia ko tiah ‘The Graham Norton Show’ program ah Beckkham nih a chim. Brooklyn (19) cu hmanthlak le lawng a lung um i, Romeo (15) cu Fashion lei ah a lung um mi a si. Cun a hniang bik pa Curz ni sianginn ka dih in Music lei ah ka kal lai tiah a chim. Fa le dawt nak lung in an duh mi paoh ka tuah ka onh ko hna tiah a chim.\nA pa keneh lam tu ding cu a hniang bik fanu te lawng a si. “Ka fanu Harper cu zarhpini fate pumpululh a chui, ka fa pa le te tu cu pumpululh chuih an duh lo. Mah ruang ah ka ngaih chia ko. Harper pumpululh a chuih ka zoh ah ka lung a lawm tuk tiah” Beckkham nih a chim.\nPrevious A fa le pathum ruang ah David Beckkham a ngaih chia\nNext Hmailei a sining kong he pehtlai in mipi theih dingah Messi nih a chim